Harga Minyak Mentah Dunia Kekal Di Paras Tinggi Pada Jumaat

Harga minyak mentah dunia kekal di paras tertinggi pada sesi awal dagangan US pada Jumaat menjelang pengumuman data jumlah pelantar oleh Baker Hughes pagi nanti waktu Malaysia. Pasaran komoditi hitam juga sedang memerhatikan perkembangan di Timur Tengah yang mana ketegangan semakin memuncak antara Arab Saudi dan Iran yang kedua-duanya pengeluar minyak mentah terbesar dunia.
Dalam niaga-hadapan (futures) di New York Mercantile Exchange, minyak WTI bagi penghantaran Disember naik 0.03% kepada $57.19 setong setakat pukul 10.28 malam. Manakala minyak Brent di London Intercontinental Exchange naik 0.08% kepada $63.97 setong.
Harga minyak mentah berakhir di paras tertinggi pada Khamis berikutan ketegangan di Timur Tengah di mana Arab Saudi kekal dengan keputusan untuk mengurangkan eksport. Ini menjadikan sentimen mmenjadi semakin baik dengan jangkaan pengeluar-pengeluar lain juga akan mengurangkan pengeluaran untuk mengimbangi pasaran global.
Arab Saudi bercadang untuk memotong eksport sebanyak 120,000 tong sehari pada Disember seperti yang dilaporkan oleh Reuters pada Khamis.
 Walaupun dengan laporan pemotongan tersebut, para pelabur kekal bimbang dengan ketidakstabilan geopolitik antara Arab Saudi-Iran-Lubnan.
Penganalisis di RBC mengatakan kenaikan harga minyak mentah baru-baru ini lebih kukuh berbanding sebelum ini di mana krisis geopolitik akan terus menolak harga lebih tinggi.
Harga minyak mentah dunia berada di landasannya untuk merekodkan kenaikan lima minggu berturut-turut.
Sentimen kenaikan ini sebenarnya telah banyak disokong oleh jangkaan bahawa pengeluar-pengeluar OPEC dan bukan-OPEC akan meneruskan pemotongan pengeluaran dalam mesyuarat 30 November ini.


Musim Panas Yang Bakal Bermula di AS Dijangka Bakal Membantu Menurunkan Stok Petrol

Harga minyak meningkat sebanyak $50 setong pada Selasa sebagai permulaan kukuh menjelang musim panas di Amerika Syarikat yang dijangka akan meningkatkan permintaan bagi bahan api bagi bulan-bulan yang akan datang.
Permintaan bagi bahan api seperti petrol yang digunakan bagi kereta dan diesel bagi kegunaan bas dikatakan cenderung untuk meningkat dengan ketara sempena cuti musim panas.
WTI mentah dicatat melonjak diatas paras $50 setong pada awal sesi dagangan hari Selasa dan masih meningkat sebanyak 17 sen pada sesi penutup yang terakhir.
Menurut ANZ Bank pada Selasa, permulaan musim memandu di AS bakal meningkatkan lagi keyakinan bahawa stok simpanan minyak mentah akan mula merosot dalam beberapa minggu yang akan datang.
American Automobile Association (AAA) berkata bahawa pada cuti umum Memorial Day, 39.3 juta Rakyat Amerika dijangka akan memulakan perjalanan sebanyak 50 batu (80 km).
 AAA juga menjangkakan bahawa jumlah pelancong akan meningkat sebanyak 1 juta orang tahun ini berbanding tahun lepas.
Dalam sesi ini juga, Brent mentah didagang pada $52.26 setong, meningkat sebanyak 3 sen daripada sesi sebelum ini.
Faktor utama bagi peningkatan minyak Brent adalah disebabkan oleh keputusan OPEC dalam menerajui lanjutan perjanjian untuk mengurangkan bekalan minyak mentah sehingga merangkumi suku pertama tahun lalu.
Persetujuan pertama yang dimaterai pada November lalu akan tamat pada Jun ini.
Pertempuran yang Semakin Sengit Menjelang Pilihanraya UK Punca Pound Menjunam


Analisis GOLD – Jika Emas Melonjak Lagi Minggu Ini, $1,870 Bakal Kembali Jadi Sasaran

Dagangan awal minggu menyaksikan komoditi emas positif ketika US dolar masih bergerak lemah sementara pelabur berwaspada untuk pergerakan pasaran yang dijangka suram hari ini (Isnin) ekoran bank-bank di Amerika Syarikat (AS) ditutup sempena cuti sambutan Hari Kemerdekaan Juneteenth.
US dolar bergerak mendatar selepas ditutup tinggi pada penghujung dagangan minggu lalu berikutan jangkaan berlaku aktiviti profit taking setelah pelabur menyaksikan penyusutan bagi nilai raja mata wang itu ketika keputusan mesyuarat FOMC.
Penyusutan US dolar minggu lalu dilihat memberi ruang untuk emas pamer kenaikan nilainya, namun momentum tersebut gagal dikekalkan susulan pengukuhan semula US dolar pada Jumaat lalu.
Walau bagaimanapun, pelabur masih berhati-hati untuk pergerakan US dolar ekoran penganalisis pasaran masih menjangkakan bahawa US dolar boleh menguat semula dengan isyarat dari Fed yang hawkish setelah melaksanakan kenaikan kadar faedah yang agresif itu.
Pada carta harga XAU/USD yang mengukur nilai emas berbanding US dolar, harga dilihat telah mempamerkan penurunan semula pada Jumaat lalu selepas lonjakan pada Khamis menyaksikan harga telah mencapai paras ketinggian sekitar 1857.00.
Namun, penurunan harga sehingga sesi terakhir dagangan minggu lalu kembali mencecah semula sekitar paras 1835.00 mencetuskan jangkaan adakah harga akan kembali memberi isyarat untuk trend bearish.
Dagangan awal minggu ini menyaksikan harga berlegar di sekitar paras sokongan Moving Average 50 (MA50) pada rangka masa 1 jam dan harga masih belum menunjukkan penyusutan di bawah paras tersebut.
 Sekiranya kenaikan harga emas berjaya diteruskan melepasi zon 1850.00 di awal minggu ini, zon rintangan pada 1870.00 bakal jadi tumpuan seterusnya untuk diuji selepas dagangan pada beberapa minggu sebelum ini gagal menembusi zon tersebut.
Kenaikan lebih tinggi yang melepasi zon rintangan itu bakal mencatatkan paras ketinggian terbaru 7 minggu buat emas dengan sasaran selanjutnya untuk menuju ke paras 1900.00.
Sebaliknya, jika kenaikan gagal diteruskan dan harga susut semula dibawah paras 1830.00, tumpuan harga bakal terarah kepada 1810.00 semula sebelum penerunan lebih rendah akan dijangkakan mencecah pada zon support penting pada 1800.00.
Penurunan harga yang mencecah ke zon 1800.00 tersebut bakal mencatatkan paras terendah terbaru 5 minggu untuk dagangan emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Berapa Lamakah Sentimen Positif Pasaran Ini Mampu Bertahan?

Menjelang pembukaan sesi pasaran Eropah hari ini, dagangan matawang pulangan tinggi dilihat menyerlah ekoran keyakinan pelabur disokong oleh pengumuman rundingan dagang terbaru Amerika Syarikat dan China yang dijangka diadakan pada bulan hadapan.
Dolar Australia dan New Zealand serta matawang Yuan China antara yang melonjak berbanding dolar Amerika Syarikat (AS) sementara dagangan safe-haven Yen terutamanya diniagakan lemah dengan mencatatkan penurunan ke paras terendah 3 minggu berbanding dolar AS.
Rundingan terbaru bakal berlangsung pada awal Oktober, diumumkan oleh Kementerian Perdagangan China susulan perbualan telefon di antara Timbalan Presiden China Liu He bersama Setiausaha Perbendaharaan AS Steven Mnuchin serta Wakil Perdagangan AS Robert Lighthizer.
Perkembangan kekecohan di Hong Kong dilihat kembali reda selepas ketua pemimpin Carrie Lam menarik balik cadangan peraturan kontroversi yang sebelum ini mencetuskan rusuhan keganasan di bandar utama.
 Sementara berita lebih optimis diterima dari Britain dengan jangkaan situasi no-deal Brexit berpotensi untuk dielakkan berlaku sekaligus menjadi pendorong bagi pengukuhan semasa matawang Sterling.
Perkembangan politik yang positif termasuk di Hong Kong, Itali dan Britain buat masa ini memberi bayangan yang positif untuk pelaburan dan faktor tersebut juga meningkatkan saham Asia dan juga hasil bon.
Dolar Australia kini telah mencatatkan kenaikan ke paras tertinggi satu bulan selepas mendapatkan momentum lonjakan selepas keputusan penetapan kadar faedah oleh bank pusat pada awal minggu manakala dolar New Zealand pula mencatatkan kenaikan ke paras tertinggi satu minggu.
Lonjakan tersebut diikuti oleh dagangan Loonie semalam selepas kenyataan bank pusat Kanada nyata memberi isyarat optimis terhadap kestabilan ekonomi semasa dengan kadar faedah terus dikekalkan di paras sebelum ini.


AUD/USD Gagal Tembusi Support 0.68500, Pamer Kenaikan Pada Sesi Asia

Dagangan dolar Australia kekal lemah diniagakan pada minggu ini dan gagal mengambil kesempatan untuk mengukuh walaupun aset pulangan tinggi mendapat permintaan dalam pasaran selepas ketegangan antara Amerika Syarikat dan Iran mulai reda.
Penganalisis juga melontarkan kebimbangan terhadap bencana kebakaran yang sedang melanda Australia pada waktu ini dan menjangkakan ekonomi negara tersebut turut terkesan.
Bacaan data pada sesi Asia hari ini, indeks perkhidmatan oleh AIG beri isyarat bacaan data yang menguncup namun data jualan runcit Australia pada November 2019 melonjak didorong oleh jualan Black Friday.
Melihatkan pergerakan harga pada carta pasangan matawang AUD/USD, harga yang menyambung penurunan pada Selasa lalu kemudiannya bergerak mendatar 2 hari sekitar julat 30 pips di antara paras 0.68800 dan 0.68500.
Dagangan US dolar perlahan dengan pasaran menantikan laporan data pekerjaan NFP Amerika Syarikat pada sesi New York sebentar lagi.
 Gagal menembusi support 0.68500, harga menunjukkan kenaikan pada sesi Asia hari ini melepasi garisan halangan Moving Average 50 (MA50) dan menguji paras 0.68800.
Kenaikan yang berjaya diteruskan akan dijangka menuju zon SBR (support become resistance) pada paras sekitar 0.69300.
Namun jika penurunan kembali berlaku, zon-zon tumpuan harga pada dagangan Disember tahun lalu akan kembali diuji seperti di paras 0.68200 atau 0.68000.
Tumpuan akan terarah pula pada perjanjian perdagangan antara Amerika Syarikat dan China pada minggu hadapan yang akan memberi impak terhadap Aussie dan juga USD.
Lihat gambar carta pasangan matawang AUD/USD di bawah untuk rujukan analisis teknikal anda.


Permintaan Emas Terus Jatuh Pada Awal Sesi Asia Minggu Ini

Harga emas jatuh pada sesi Asia hari Isnin dengan dolar meneruskan pengukuhan selepas kemenangan Shinzo Abe dalam pilihan raya semalam, menjadi petunjuk kepada penurusan pelonggaran dasar bank pusat.
Pasaran hadapan emas bagi bulan di Disember di Comex NYMEX jatuh 0.21% atau $2.73 kepada $1,277.39 per auns pada jam 11.58 pagi.
Emas mula ditekan pada hari Jumaat lalu selepas pelan pembaharuan kod cukai Trump melepasi halangan kritikal dengan seluruh ahli senat Republik bersetuju pada bajet yang dibentangkan, sekali gus mengukuhkan US dolar pada akhir sesi dagangan minggu lalu.
Walau bagaimanapun, rang undang-undang reformasi cukai belum lagi dikeluarkan. Oleh itu, sebahagian penganalisi memberi amaran bahawa perjalanan agenda White House ini masih lagi jauh.
 Pasaran emas sensitif dengan perubahan dolar. Greenback yang mengukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Indeks US dolar yang mengukur kekuatan greenback berbanding enam matawang lain tutup di paras 93.58 pada hari Jumaat, naik 0.67% sepanjang minggu lalu. Penganalisis menjangkakan dasar fiskal US akan membantu menolak inflasi dan menambahkan tekanan kepada Fed untuk menaikkan kadar faedah sekali lagi.
Antara berita penting pada minggu ini adalah hasil keputusan penetapan dasar dalam mesyuarat Bank Pusat Eropah (ECB) bulan ini. Keputusan ini akan diteliti bagi melihat bagaiman perlaksanaan mereka untuk mengurangkan ransangan ekonomi melalui pembelian bon.
Selain itu, pasaran juga akan menumpukan pada bacaan pertumbuhan awal GDP US  bagi suku tahun ketiga bagi melihat impak ribut taufan ke atas aktiviti ekonomi dan kesan terhadap pandangan dasar monetari bank pusat.


US Dolar Susut Pada Isnin Melemah Berbanding Euro, Gbp & Matawang Utama Yang Lain

US dolar membuat penurunan sedikit pada Isnin dengan tidak banyak event (peristiwa) dan berita yang menggerakkan pasaran hari ini. Dengan tiada arah tujuan yang jelas, biasanya pergerakan pasangan matawang US dolar akan sedikit membuat correction (pembetulan harga).
Minggu ini juga dijangka volume dagangan akan semakin berkurangan dengan cuti umum tahun baru cina yang panjang di China bermula pada Jumaat.
US dolar pada awal sesi Asia bermula positif berbanding matawang-matawang Asia. Namun, menjelang pembukaan pasaran Eropah, USD/JPY setakat pukul 2.35 petang susut 0.09%. Matawang US dolar juga melemah berbanding Aussie dolar, iaitu susut 0.19%.
Indeks US dolar yang mengukur kekuatan matawang greenback berbanding enam matawang yang lain jatuh 0.19% pada masa yang sama.
 Minggu lalu US dolar merekodkan kenaikan yang jelas dilihat dalam indeks US dolar. Jika dilihat dalam weekly chart, jelas terbentuk ‘reversal pattern’ yang menunjukkan potensi pemulihan US dolar beberapa minggu akan datang. Apa yang menyebabkan kenaikan US dolar walaupun dengan risiko pasaran saham dan politik adalah kejatuhan matawang Euro dan Gbp sepanjang minggu lalu.
Pasaran komoditi
Harga minyak mentah naik 1.0% pada Isnin membuat pemulihan selepas mengalami kerugian minggu lalu. Pasaran saham Asia pada Isnin juga merekodkan sedikit kenaikan selepas dagangan yang volatile pada minggu lalu.
Apa yang menyebabkan kebimbangan kepada pasaran ini adalah peningkatan pengeluaran minyak mentah di Amerika Syarikat. Harga minyak WTI (West Texas Intermediate) naik 1.17% setakat pukul 2.47 petang.


Analisis Teknikal EUR/USD – Timeframe H1 – 26/1/2018

Selepas pengumuman ECB malam semalam waktu Malaysia, EUR/USD telah membuat kenaikan hampir 130 pips dan mulai kembali bearish jam lebih kurang 3 pagi selepas kenyataan Trump yang menyebabkan USD kembali mengukuh. BACA DI SINI
 Secara teknikal, EUR/USD kini berpotensi membentuk pattern reversal head & shoulder atau double top sekiranya ia masih tidak breakout Key Resistance 1.2530. Selain, EUR/USD juga telah membentuk bearish pinbar semalam yang menunjukkan potensi untuk ia bearish.
Target bearish terhampir adalah ke sekitar harga 1.2364/50 untuk ia retrace ataupun lebih rendah ke sekitar 1.2300 bagi ia membentuk formation resistance become support. Apapun, trend masih kuat ke arah bullish ketika ini.


Analisis GOLD – Telah Masuk Hari Ketiga Berturut-turut Emas Susut

Dagangan emas pada hari ini susut lebih rendah untuk menyambung penurunan bagi hari ketiga berturut-turut sejak Jumaat lalu.
Pada penghujung minggu lalu, harga emas sebenarnya sudah mula memberi isyarat awal untuk trend bearish bagi mengakhiri siri kenaikan sepanjang minggu lalu.
Pergerakan harga pada carta XAU/USD yang mengukur nilai emas berbanding US dolar telah membuat penurunan dari paras 1758.00 pada zon SBR (support become resistance) sehingga ke bawah paras 1745.00 semula.
Harga juga telah turun di bawah paras halangan Moving Average 50 (MA50) pada rangka masa 1 jam pergerakan harga untuk petunjuk harga bakal membuat penurunan untuk minggu ini.
Namun penurunan harga masih perlahan di awal minggu sementara pelabur berwaspada terhadap dagangan US dolar menjelang data inflasi AS pada sesi New York malam ini.
Namun, peningkatan semula hasil perbendaharaan Amerika Syarikat (AS) bakal menyokong pengukuhan US dolar dalam pasaran dan turut akan mendorong penurunan lebih rendah bagi dagangan emas semasa.
 Penurunan harga dilihat akan menguji paras sokongan pada 1720.00 sebelum penurunan lebih rendah berkemungkinan akan kembali semula ke zon support pada 1700.00 dan 1680.00.
Sebaliknya jika harga berjaya melonjak semula, paras rintangan 1745.00 akan diuji semula sebelum harga menuju ke zon SBR 1765.00.
Kenaikan harga lebih tinggi melepasi zon SBR tersebut akan mendorong jangkaan harga emas untuk mencapai semula paras harga 1800.00 sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jepun Gusar Berdepan Ancaman Kenaikan Tarif Oleh Amerika Syarikat

Dengan tarikh akhir rundingan yang semakin meruncing, Jepun sedang bergelut untuk mengelak ancaman pelaksanaaan tarif dikenakan oleh Amerika Syarikat terhadap sektor automobil.
Walapun selepas diumumkan perjanjian awal bersama Presiden Jepun Shinzo Abe pada 25 Ogos lalu, Presiden AS Donald Trump tetap membuka peluang untuk potensi pengenaan cukai yang tinggi ke atas kenderaan Jepun yang merupakan komponen utama bagi ekonomi ketiga terbesar dunia itu dan setakat ini adalah eksport terbesar ke Amerika Syarikat.
Trump dan Abe masih berusaha untuk mencapai kesepakatan dijangka pada pertemuan sampingan ketika acara perhimpunan agung PBB pada bulan ini.
Para perunding telah memulakan perincian rundingan termasuk menilai jumlah tarif yang akan diturunkan terhadap barangan tertentu. Pelabur melihat rundingan pada bulan ini agak berisiko dengan tempoh masa yang agak singkat untuk mencapai persetujuan bagi sektor sensitif seperti produk pertanian dan automobil serta menghapuskan halangan undang-undang.
 Dalam persetujuan sebelum ini, Tokyo berjanji untuk mengurangkan tarif terhadap produk pertanian Amerika Syarikat dengan balasan Washington juga akan berbuat demikian untuk barangan perindustrian dari Jepun yang terpilih.
Bagi Jepun, objektif utama untuk perjanjian dua hala ditandatangani bersama Amerika Syarikat adalah untuk mengurangkan kenaikan tarif. Selepas beberapa pusingan rundingan, Washington berjanji untuk tidak mengenakan tarif dengan rundingan dagang masih berterusan.
Trump pada bulan lalu mengatakan beliau tidak akan mengenakan kenaikan tarif terhadap auto dengan serta-merta, tetapi tidak mengesahkan bahawa keputusan tersebut adalah kekal.
Menteri Ekonomi Jepun, Toshimitsu Motegi menyatakan isu tersebut akan dibincangkan dalam fasa akhir rundingan dengan perbincangan berkenaan tarif auto akan diteruskan.


Ekonomi China Buat ‘Comeback’!

Pembukaan semula daripada sekatan Covid-19 mendorong ekonomi China mencatat pemulihan kukuh pada suku pertama 2023.
Biro Perangkaan Kebangsaan (NBS) mendedahkan keluaran dalam negara kasar (KDNK) China meningkat 4.5% pada suku pertama, lebih tinggi daripada pertumbuhan 2.9% suku sebelumnya dan jangkaan untuk berkembang 4%.
Angka yang dicatatkan juga merupakan pertumbuhan terpantas dalam setahun, di mana pada asas tahunan ekonomi berkembang 2.2%.
Bagaimanapun, petunjuk ekonomi bagi bulan Mac menunjukkan gambaran yang lebih bercampur-campur dengan pertumbuhan pelaburan berkemungkinan perlahan dan aktiviti perindustrian kekal lemah.
 Keluaran perindustrian meningkat 3.9%, meleset daripada jangkaan untuk meningkat 4.4%, manakala pelaburan aset tetap juga lebih rendah dengan meningkat 5.1% berbanding unjuran 5.7%.
Sementara itu, jualan runcit melonjak 10.6% pada Mac berbanding setahun lalu, lebih baik daripada unjuran untuk meningkat 7.5%.
Pertumbuhan ekonomi China menjadi tumpuan dunia apabila ia dibuka semula selepas kebanyakan sekatan Covid-19 yang telah dilaksanakan selama 3 tahun dihapuskan.
Pada tahun lepas, ekonomi gergasi kedua dunia itu hanya berkembang 3% berbanding jangkaan untuk meningkat sekitar 5.5%.
Ekoran itu, bagi pertumbuhan 2023, kerajaan menetapkan unjuran sederhana untuk ekonomi meningkat sekitar 5%.


Harga Minyak Mentah Melonjak Selepas Inventori Amerika Merosot 6.10 Juta

Data terbaru oleh Energy Information Administration (EIA) menunjukkan data merekodkan pengurangan inventori sebanyak 6.1 juta tong minggu lalu di mana sebelum itu inventori merekodkan peningkatan 5.8 juta tong.
Jangkaan untuk data kali ini adalah terdapat pengurangan inventori sebanyak 2.6 juta tong. Hal ini telah menolak harga minyak mentah US oil lebih tinggi selepas data ini dikeluarkan.
Harga minyak mentah WTI (West Texas Intermediate) naik daripada paras $68.00 setong kepada $68.96 setong selepas data dikeluarkan.
 Jumlah inventori minyak mentah berada di sekitar 404.9 juta tong pada minggu lalu. Pihak EIA berkata paras ini adalah tiga peratus lebih rendah dalam purata lima tahun.
Dalam laporan sama yang dikeluarkan, inventori gasolin berkurangan sebanyak 2.328 juta tong berbanding jangkaan pengurangan sebanyak 713,000 tong.
Dalam masa yang sama, terdapat peningkatan perbelanjaan projek infrastruktur di China sekaligus mengurangkan kebimbangan terhadap ketegangan perdagangan AS-China. Apa yang membimbangkan pasaran minyak mentah adalah ketegangan perdagangan yang mampu mengurangkan permintaan minyak dari China.
Satu lagi penanda aras utama minyak mentah dunia, Brent membuat kenaikan sebanyak 0.97% setakat ini yang membawa harga ke paras $74.14 setong.


5 News & Event Besar Tumpuan Pasaran Minggu Ini (13 Nov – 17 Nov)

Selepas daripada pergerakan pasaran yang agak perlahan minggu lalu dengan tidak banyak data-data ekonomi penting yang dikeluarkan, minggu ini dijangka akan menjadi lebih menarik. Pasaran minggu ini akan berhadapan dengan lebih banyak data-data ekonomi penting khususnya data inflasi daripada ekonomi utama dunia.
Selain itu, ramai ahli-ahli bank pusat yang akan berucap minggu ini terutamanya dari Federal Reserve. Pasaran sudah tentu akan tertumpu kepada komen mereka tentang kenaikan kadar faedah pada Disember.
Berikut adalah senarai data dan event ekonomi penting yang akan diberi perhatian oleh pasaran:
1. Data inflasi Amerika Syarikat
Harga pengguna (CPI) atau Indeks Harga Pengguna US akan dikeluarkan pada Rabu pukul 9.30 malam. Pasaran menjangkakan data ini meningkat 0.1% (bulanan, m/m), manakala Core-CPI dijangka naik 0.2%. Dari segi tahunan Core-CPI dijangka naik 1.7%. Sasaran inflasi Fed adalah 2%.
Kenaikan inflasi pada Rabu akan menjadi pemangkin kepada kenaikan kadar faedah Fed pada Disember.
2. Data inflasi United Kingdom
Pejabat Statistik Kebangsaan UK akan mengeluarkan data harga pengguna (CPI) untuk bulan Oktober pada Selasa pukul 5.30 petang. Penganalisis menjangkakan CPI (tahunan, y/y) mencapai paras tertinggi 3.1% dari 3% sebelum ini.
Dari laporan inflasi ini, pelabur juga akan fokus kepada data kadar gaji dan pengangguran pada Rabu. Selain itu, terdapat juga ucapan oleh ahli-ahli bank pusat (BoE) iaitu Jon Cunliffe dan Ben Broadbent.
3. Data inflasi Zon-Eropah
 Zon-Eropah juga akan mengeluarkan data inflasi (CPI) pada Khamis pukul 6 petang. Jangkaan pasaran adalah kenaikan 1.4% (tahunan, y/y) kekal daripada bacaan sebelum ini.
ECB (European Central Bank) juga mensasarkan capaian inflasi di paras 2% sama seperti The Fed.
Data yang lebih signifikan iaitu Core-CPI dijangka akan jatuh ke paras terendah lima bulan lalu di 0.9%.
ECB pada bulan lalu telah mengatakan bahawa mereka merancang untuk mengurangkan amaun pembelian bon kepada 30 billion euro bermula Januari 2018. Namun, lanjutan pembelian bon sehingga September itu masih lagi boleh dilanjutkan mengikut kenyataan yang dikeluarkan.
4. Data inflasi Kanada
Kanada juga akan mengeluarkan data inflasinya pada Jumaat pukul 9.30 malam. Data dijangka meningkat 0.1% bulan lalu (m/m), manakala dari segi tahunan (y/y) dijangka naik 1.4%.
Bank of Canada mengekalkan kadar faedahnya bulan lalu selepas menaikkan kadar faedah dua kali berturut-turut pada Julai dan September.
5. Konferens ECB
Presiden ECB Mario Draghi, Pengerusi The Fed Janet Yellen, Gabenor Bank of England (BoE) dan Haruhiko Kuroda (BoJ) akan menjadi tumpuan pasaran pada Selasa dalam konferens yang berlangsung di Frankfurt.
Perbincangan panel-panel penting ini akan berkisat tentang perubahan polisi, cabaran dan peluang dalam menyampaikan komunikasi bank pusat..


New Zealand Dan China Capai Kesepakatan Perjanjian Perdagangan- Ini Yang Terjadi Kepada Kiwi

Perdana Menteri New Zealand, Jacinda Ardern mengumumkan telah membuat kesepakatan dalam menaik taraf perjanjian perdagangan bebasnya dengan China. Pengumuman tersebut dibuat melalui pertemuan beliau bersama Perdana Menteri China Li Keqiang di Bangkok.
Terdahulu, perjanjian perdagangan asal ditandatangani pada tahun 2008 dan kemudiannya dirunding semula untuk dipertingkatkan pada November 2016 di bawah pemerintahan negara sebelumnya.
Antara butiran dalam perjanjian yang dipertingkatkan adalah menjadikan eksport ke China lebih mudah dan dapat mengurangkan kos pematuhan bagi eksport New Zealand yang bernilai berjuta-juta dolar setiap tahun.
Selain itu, ia juga dapat menjamin komitmen dari Beijing untuk menggalakkan perlindungan alam sekitar dan memastikan piawaian alam sekitar tidak digunakan untuk tujuan perlindungan perdagangan.
 Akhir sekali, memastikan hampir semua perdagangan kayu dan kertas New Zealand akan mempunyai akses keutamaan China, dengan penghapusan tarif dalam tempoh 10 tahun terhadap 12 produk kayu dan kertas yang bernilai 36 juta dolar NZD dalam perdagangan ke China.
Susulan daripada itu, dagangan kiwi dan dolar Aussie antara yang mendapat manfaat daripada berita ini dengan kiwi mengatasi prestasi matawang G10. Dolar New Zealand melonjak ke paras tertinggi dalam tiga bulan berbanding USD manakala dolar Aussie turut menghampiri paras tertinggi yang dicapai pada 31 Oktober namun dihadkan oleh data jualan runcit yang rendah.
China merupakan rakan perdagangan terbesar New Zealand dengan perdagangan dua hala baru-baru ini melebihi 32 bilion dolar NZD.
Hubungan itu sebelum ini goyah semasa di bawah pemerintahan Ardern di mana ia mengkritik pemberian pinjaman China kepada Pasifik, dan meolak tawaran untuk membolehkan teknologi Huawei China untuk mengambil bahagian dalam rangkaian 5G negara yang dirancang namun kembali pulih selepas rundingan disambung kembali.


Analisis GOLD – Lonjakan Emas ‘Lemau’, Pelabur Resah Hampiri Penghujung Minggu

Pergerakan turun naik nilai emas pada dagangan Rabu semalam kian meresahkan para pelabur logam kuning itu apabila reaksi bercampur dalam pasaran dengan data-data ekonomi yang diterbitkan.
US dolar yang memacu pergerakan harga emas pada mulanya bergerak lemah ketika jangkaan data indeks harga pengeluar dan jualan runcit Amerika Syarikat (AS) adalah suram menuju ke sesi New York.
Namun situasi berubah apabila data yang diterbitkan sememangnya mencatatkan bacaan yang buruk dan mencetus kebimbangan terhadap kemelesetan global.
Justeru, US dolar yang kembali mengukuh menuju penutupan sesi New York semalam telah kembali menekan semula harga emas untuk jatuh.
Pada carta harga XAU/USD yang mengukur nilai emas berbanding US dolar telah menyaksikan harga pada mulanya telah berjaya melonjak dari zon 1900.00.
Namun setelah mencapai ketinggian sekitar 1925.00, harga menjunam semula hampir menyentuh kembali zon 1900.00 tersebut.
Gagal meneruskan kenaikan, harga emas yang kembali berlegar semula di bawah paras halangan Moving Average 50 (MA50) telah memberi petunjuk yang bearish untuk pergerakan harga selanjutnya.
 Menyambung dagangan pada hari ini (Khamis), pergerakan harga perlahan pada sesi Asia dan Eropah di atas paras 1900.00 dan menguji paras MA50.
Sekiranya penurunan dilanjutkan, harga bakal turun di bawah paras 1900.00 sebelum menjalar lebih rendah menuju sehingga ke zon 1870.00 semula.
Pergerakan bearish harga emas yang jelas akan menjangkakan harga boleh mencecah semula sehingga paras 1830.00 atau 1800.00.
Namun, jika harga kekal bertahan di atas paras 1900.00, kenaikan harga mungkin akan dilihat kembali dan ketinggian terbaru berpotensi untuk dicatatkan lagi.
Melepasi ketinggian dicapai minggu ini, harga emas akan mensasarkan ke zon tumpuan berikutnya yang berada pada 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Halatuju The Fed Semakin Jelas Dengan Data Inflasi Bulan September Ini!

Harga pengguna A.S sekali lagi menunjukkan peningkatan pada bulan September lebih banyak daripada yang dijangkakan. Hal ini secara tidak langsung kadar inflasi meneruskan pertumbuhan yang lebih pantas dan menambahkan tekanan dalam ekonomi.
Indeks harga pengguna meningkat 0.4% pada bulan September berbanding bulan Ogos berdasarkan data yang dikeluarkan Jabatan Tenaga Kerja yang dikeluarkan pada hari Rabu. Jika dibandingkan dengan tahun lalu, IHP meningkat 5.4 iaitu menyamai kenaikan tahunan terbesar sejak 2008. Tanpa mengira komponen makanan dan tenaga yang tidak menentu,inflasi teras meningkat 0.2% dari bulan sebelumnya.
Cabaran seperti kekurangan bahan, penghantaran perkapalan, harga komoditi yang tinggi dan kenaikan upah telah mendorong kenaikan kos bagi pengeluar. Perkara ini menjadi menjadi faktor penyumbang kepada kenaikan harga dan akhirnya menyebabkan pertumbuhan inflasi berterusan.
 Peningkatan kenaikan harga yang dilihat bulan lalu mencerminkan kos makanan dan tempat tinggal yang lebih tinggi.
Laporan itu kemungkinan akan memperkuatkan kecenderungan the Fed untuk segera mulai mengurangi pembelian asetnya, terutama ketika cabaran rantaian bekalan yang mengganggu perniagaan menunjukkan tanda-tanda penurunan.
Tumpuan pasaran kini tertumpu pada mesyuarat FOMC pada awal pagi Khamis bagi mendapatkan indikasi yang lebih lanjut terhadap langkah the Fed seterusnya. Indeks US dolar yang mengukur matawang US berbanding enam matawang utama didagangkan susut 0.12% kepada paras dagangan 94.407 selepas laporan ini dikeluarkan.


Dagangan AUD/USD, Berisiko Atau Peluang Untuk Profit?

Matawang dolar Australia menunjukkan pergerakan pasif harga pada dagangan minggu ini berikutan masih dipengaruhi oleh ketidakpastian rundingan dagang antara Amerika Syarikat dan China.
Melihatkan pergerakan harga pada carta pasangan matawang AUD/USD, harga yang bergerak perlahan memberi isyarat bagi kedua-dua matawang diniagakan berhati-hati untuk isyarat sentimen pasaran yang lebih jelas.
Dolar USD turut dididagangkan berwaspada menjelang keputusan mesyuarat FOMC pada awal Khamis nanti.
Harga bergerak dalam julat sekitar 20 pips sejak semalam dengan pergerakan terendah harian semalam pada paras 0.68200 dan harga berlegar di bawah garisan halangan Moving Average 50 (MA50) menunjukkan kecenderungan pergerakan menurun harga.
Pada sesi pasaran Asia hari ini, harga membuat kenaikan dari paras support 0.68200 menguji garisan halangan MA50. Kenaikan harga didorong pengukuhan Aussie ekoran data inflasi tahunan China yang meningkat seperti yang dijangkakan.
Namun pengukuhan hanya bersifat sementara apabila harga kembali menunjukkan penurunan semula pada penghujung sesi Asia selepas gagal melepasi kenaikan melepasi MA50.
 Jika harga berjaya turun melepasi paras support 0.68200, destinasi yang dilihat akan menjadi tumpuan harga adalah pada paras tumpuan pada 0.67700.
Penurunan lebih rendah akan kembali menguji paras terendah harga yang dicapai pada penghujung November lalu di paras sekitar 0.67530.
Sebaliknya jika sentimen pasaran kembali positif atau faktor tertentu yang menyokong dagangan Aussie, harga bakal melonjak menuju paras resistance yang diuji sepanjang minggu lalu.
Paras resistance pada ketinggian 0.68600 bakal menjadi tumpuan harga pada kenaikan seterusnya. Paras ini juga dilihat berada pada zon SBR (support become resistance) utama pada carta AUD/USD untuk skala pergerakan yang lebih besar.
Lihat gambar carta pasangan matawang AUD/USD di bawah untuk rujukan analisis teknikal anda.


Kiwi Menjunam Selepas RBNZ Berkata Langkah Seterusnya Kemungkinan Pemotongan Kadar Faedah.

Pasaran sesi Asia hari ini melihat matawang NZD melakukan terjunan bebas selepas Reserve Bank of New Zealand (RBNZ) mengekalkan kadar faedahnya hari ini pada paras 1.75% seperti jangkaan pasaran dengan intonasi yang agak dovish.
Para penggubal dasar mengatakan prospek ekonomi global yang lemah, terutamanya di kalangan beberapa rakan dagangan utama serta penurunan momentum dalam perbelanjaan domestik, kebarangkalian untuk langkah bank pusat seterusnya adalah dengan memotong kadar faedah.
Susulan hal ini, Aussie juga terkena tempias yang menyebabkan penurunan nilai dagangan AUD. Bukan itu sahaja, data domestik dari China juga turut menekan matawang AUD hari ini.
 Keuntungan yang diperoleh oleh firma perindustrian China menurun sebanyak 14.0% secara tahunan dalam tempoh 2 bulan pertama 2019. Ini merupakan penurunan yang paling teruk sejak akhir tahun 2011.
Beralih kepada pasaran sesi Eropah pula, Presiden ECB, Mario Draghi, semasa perjumpaan berjadual di Frankfurt, mengulangi bahawa risiko penurunan ekonomi zon Eropah adalah meningkat dan menyatakan bahawa kemerosotan permintaan luaran masih berterusan. Kenaikan matawang Euro dijangka terhad buat masa ini.
Menjelang pasaran New York sebentar lagi, pasaran akan tertumpu kepada data ekonomi daripada Kanada iaitu data imbangan dagangan (Trade Balance) yang bakal memberi cerminan terhadap pertumbuhan KDNK Kanada pada Jumaat ini.


GBP/USD Berundur Semula Selepas ‘Test’ Rintangan $1.4000

Momentum pengukuhan harga pada carta pasangan mata wang GBP/USD di awal minggu gagal dikekalkan pada dagangan semalam selepas harga pamerkan penurunan semula.
Menepati jangkaan penganalisis untuk harga mencapai paras ketinggian pada paras 1.40000. Namun, menguji paras rintangan tersebut harga kemudian membuat penurunan semula sekitar 80 pips menuju zon RBS (resistance become support) 1.39200.

Faktor penurunan harga didorong oleh penyusutan semula US dolar dalam pasaran berikutan kejatuhan indeks-indeks utama di pasaran Amerika Syarikat (AS) mendorong kembimbangan pelabur terhadap sentimen berisiko pasaran.
Pound juga gagal mengekalkan pengukuhan selepas laporan data pekerjaan UK diterbitkan bercampur. Tuntutan pengangguran dan kadar pengangguran dilihat menurun. Tetapi purata pendapatan pula susut lebih rendah berbanding jangkaan.
Pergerakan harga pada zon RBS 1.39200 akan dinilai dan paras Moving Average 50 (MA50) pada rangka masa 1 jam juga akan memberi petunjuk untuk arah pergerakan selanjutnya.
 Sekiranya harga berjaya menyambung semula kenaikan, paras rintangan 1.4000 sekali lagi akan diuji sebelum kenaikan yang diteruskan akan menuju sehingga sekitar 1.41000.
Sebaliknya harga akan terus jatuh lebih rendah sekiranya US dolar kekal kukuh dan memberi tekanan terhadap mata wang Pound.
Penurunan lebih rendah dilihat akan kembali semula ke zon RBS tumpuan minggu lalu pada 1.38000.
Pelabur akan berwaspada untuk dagangan Pound pada awal sesi Eropah hari ini menjelang data inflasi UK yang akan diterbitkan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Selepas Reaksi Data CPI AS, GBP/USD Berpotensi Catat Ketinggian Baru Lepasi $1.2200

Carta harga pasangan mata wang GBP/USD memaparkan pergerakan yang mendatar pada Selasa semalam ketika pasaran memberi tumpuan pada terbitan data inflasi Amerika Syarikat (AS) untuk bulan Februari.
Kadar inflasi tahunan AS tepati ramalan menurun ke angka jangkaan, menguatkan lagi jangkaan bahawa kenaikan kadar faedah sebanyak 50 mata asas sukar untuk dilaksanakan oleh Federal Reserve (Fed) pada mesyuarat Mac ini.
Walaupun momentum mula pudar, namun US dolar masih dilihat didagangkan lemah, memberi ruang untuk Pound meneruskan pengukuhan dalam suasana pasaran yang masih bergelora ini.
Tumpuan beralih pada terbitan data indeks harga pengeluar (PPI) AS malam ini yang dilihat akan terus memacu pergerakan US dolar.

Pada carta GBP/USD, harga mendatar di bawah paras rintangan 1.22000 sepanjang hari semalam selepas lonjakan 150 pips di awal minggu mencapai paras tersebut.
Namun, harga yang masih bergerak di atas paras sokongan Moving Average 50 (MA50) pada rangka masa 1 jam di carta GBP/USD tersebut masih memberi isyarat bagi pergerakan trend bullish untuk diteruskan.
 Kenaikan harga perlu melepasi rintangan 1.22000 untuk meneruskan pendakian lebih tinggi dan catatkan paras tertinggi terbaru 6 minggu.
Sasaran bagi kenaikan yang diteruskan adalah menuju ketinggian sekitar 1.23000 yang sebelum ini menjadi paras tumpuan harga pada dagangan Januari lalu.
Sementara, jika rintangan 1.22000 gagal ditembusi dan harga mula bergerak turun di bawah paras sokongan MA50, pelabur akan berwaspada untuk perubahan arah trend.
Paras 1.21000 bakal kembali diuji sebelum harga yang melanjutkan penurunan lebih rendah dilihat akan kembali ke zon 1.20000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 3/1/2019

Suasana pasaran yang kekal berisiko akan terus memberi kelebihan terhadap matawang safe-haven Yen. Tambahan pula, laporan berkenaan syarikat Apple Inc yang mengurangkan sasaran jualan untuk suku tahun yang terbaru berikutan angka yang lemah pada penjualan produk iPhone di China telah meningkatkan lagi risiko dalam pasaran serta kebimbangan para pelabur. Oleh itu, nilai matawang dollar AUD terus merosot di mana pergerakan harga pada chart AUD/USD untuk sesi dagangan semalam didagangkan rendah di bawah paras Magic Pivot dan turun ke paras support MagicS2 pada indicator Moshed Magic Line. Kemudian, harga dilihat kembali pantul membuat sedikit kenaikan sebelum menguji paras tumpuan pada paras sekitar 109.400 dan menutup dagangan rendah di sekitar paras support MagicS2 semula pada sesi dagangan New York.
Pada pembukaan sesi pasaran Asia awal pagi tadi, pasaran terus dikejutkan dengan terjunan harga sekitar 230 pips penurunan dalam masa satu jam sahaja sehingga mencecah paras terendah baru sekitar 106.600. Penurunan tersebut dilihat telah melepasi ketiga-tiga paras support pada indicator Moshed Magic Line hari ini termasuk support terendah pada 107.424 (MagicS3). Setelah harga mencecah penurunan pada paras 106.600, harga kembali menunjukkan kenaikan melepasi paras support MagicS3 dan hampir menyentuh paras support 108.052 (MagicS2) namun gagal untuk membuat kenaikan lebih tinggi. Kenaikan lebih tinggi harga dilihat akan kembali ke paras support 108.4500 (MagicS1) sebelum kembali menguji paras Magic Pivot 109.078 hari ini.
Jika harga kembali membuat kenaikan sehingga melepasi semula paras Magic Pivot hari ini, harga bakal menguji paras 109.476 (MagicR1) yang menjadi paras tumpuan pada chart USD/JPY. Seterusnya, harga akan meneruskan kenaikan menguji pula paras tumpuan seterusnya pada resistance 110.104 (MagicR2) dan sedikit lagi kenaikan berpotensi mencapai paras ketinggian pada 110.502 (MagicR3).
 Terus ikuti laporan-laporan isu global yang menyumbang pada perubahan sentimen dalam pasaran yang turut mempengaruhi pergerakan harga dalam pasaran khususnya pada chart pasangan matawang safe-haven USD/JPY. Terus menggunakan indicator Moshed Magic Line dalam analisis teknikal harian anda untuk mengenalpasti paras support dan resistance yang terbaik untuk rujukan anda sebelum meletakkan posisi dagangan yang terbaru.

Paras support: 108.450, 108.052, 107.424.
Paras resistance: 109.476, 110.104, 110.502.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Jangkaan Pergerakan EUR/USD Menjelang Mesyuarat FOMC

Walaupun sedikit reda, namun sentimen pasaran kekal berisiko sehingga dagangan bersambung pada awal minggu ini setelah perang antara Rusia dan Ukraine berlarutan selama 3 minggu.
Presiden Rusia, Vladimir Putin menyatakan bahawa Kyiv dilihat tidak serius untuk mencari penyelesaian bagi kesepakatan bersama.
Berita ini telah melunturkan harapan untuk rundingan bagi kedua-dua negara itu selepas penasihat Presiden Ukraine memberitahu bahawa mereka yakin perjanjian diplomatik akan dicapai dalam masa beberapa minggu akan datang.
Dalam perkembangan lain, China mengumumkan langkah sekatan pergerakan yang lebih ketara selepas lonjakan semula kes jangkitan coronavirus di negara itu.
Sentimen risk-off pasaran buat waktu ini dilihat menyokong pengukuhan US dolar sebagai mata wang safe-haven sementara pelabur sedang menantikan keputusan mesyuarat FOMC pada awal pagi Khamis.

Carta harga pasangan mata wang EUR/USD bergerak mendatar pada awal minggu ini sebelum pelabur jangkakan pergerakan drastik harga bakal berlaku selepas mesyuarat FOMC.
Bersambung sehingga dagangan Selasa semalam, harga telah menguji paras rintangan pada 1.1000 namun tetap gagal untuk menembusinya lagi.
 Penurunan harga berlaku semula pada sesi New York semalam ke paras sekitar 1.09300 dan berlegar di paras Moving Average 50 (MA50) pada rangka masa 1 jam sementara pelabur nantikan isyarat bagi pergerakan harga selanjutnya.
Untuk jangkaan penurunan yang bakal diteruskan, zon support harga pada 1.0800 bakal menjadi sasaran untuk menguji paras terendah dicecah minggu lalu.
Penurunan lebih rendah melepasi support tersebut seterusnya dilihat akan menuju pula ke paras terendah terbaru sekitar 1.07000.
Namun, sebaliknya jika harga berjaya melonjak dan melepasi rintangan 1.1000, harga berkemungkinan akan mula bersedia untuk bergerak dalam trend bullish semula.
Untuk jangkaan kenaikan lebih tinggi, harga bakal menguji zon SBR (support become resistance) pada 1.11200 yang menjadi rintangan buat harga pada minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran : Komen Juncker Tidak Dapat Membantu Mengekalkan Pengukuhan Matawang Pound Pada Hari Ini!

Matawang pound sterling mengukuh ke paras tertinggi berbanding US dolar dan Euro pada hari Jumaat berikutan pasaran optimis bahawa UK akan cuba mengelakkan perkara tidak diingini dalam mengendalikan Brexit pada 31 Oktober. Walaubagaimanapun, pengukuhan matawang tersebut mula terbatas dan kembali susut.
Matawang pound sterling mencapai paras tertinggi harian, paras tertinggi sejak Julai 12 pada bacaan $1.2582 berbanding US dolar sebelum mencatat penyusutan setakat jam 10.30 p.m.
Matawang pound mula mencatat pengukuhan selepas laporan daripada Sky News melaporkan bahawa a Pemimpin Eropah,Jean-Claude Juncker mengatakan bahawa UK dan EU masih boleh mementerai perjanjian bagi mengelakkan perkara tidak diingini.
 Juncker menyatakan bahawa beliau sedang meneliti isu sempadan Ireland dan berkemungkinan perjanjian mampu dicapai jika kesemua obektif mampu dicapai. Beliau sedang berusaha melakukan yang terbaik dan bersedia untuk menghapuskan kawalan sempadan dan mencapai persetujuan perjanjian.
Disisi lain Menteri luar Irish, Simon Conveney memberitahu media tempatan pada hari Jumaat bahawa masih terdapat jurang antara kedua-dua belah pihak. Kenyataan beliau telah membantutkan pengukuhan matawang sterling.
Indeks US dolar yang mengukur dolar greenback berbanding enam matawang utama menunjukkan pengukuhan sebanyak 0.36% kepada paras 97.903 setakat jam 10.35 p.m. Rundingan perdagangan antara AS-China akan diteruskan pada bulan Oktober.


Keputusan Mengejutkan Oleh Bank of Canada, Usd/Cad Jatuh 220 Pip

Bank of Canada (BoC) menaikkan kadar polisinya kepada 0.75% dari 0.50% sebelum ini dalam mesyuarat polisi monetari pada Rabu. Dolar Kanada mengukuh berbanding matawang utama yang lain dan paling banyak tertekan adalah US dolar dengan Usd/Cad jatuh sehingga 220 pip.
Keputusan ini sebenarnya tidak begitu dijangka apabila permulaan tahun ini pasaran melihat bank pusat sukar untuk mengetatkan polisi dengan kebimbangan terhadap NAFTA dan juga pasaran perumahan yang semakin panas.
Gabenor Poloz dalam kenyataannya juga menyatakan pelaburan domestik juga semakin meningkat dan menjangka perniagaan akan melonjakkan pelaburan yang akan mengurangkan masalah-masalah kecil dalam ekonomi.
 Apabila ditanya tentang inflasi, Poloz menyatakan data-data dan keadaan ekonomi semasa akan menentukan tindakan atau keputusan polisi monetari yang akan dibuat. Elemen utama kata bank pusat adalah kenaikan kadar gaji yang juga telah menunjukkan isyarat kenaikan.
Komen beliau terhadap harga minyak, Poloz mengatakan, “masih ada sedikit pelarasan dalam kejutan harga minyak di mana pelarasan yang paling besar telah pun selesai”. Tambahnya, bank pusat menjangka harga minyak akan berada di sekitar $40 hingga $60 setong dan syarikat-syarikat juga mempunyai jangkaan yang sama.
Bank pusat berpendirian bahawa kadar faedah akan terus meningkat dalam jangka masa sederhana. Namun, tidak ada panduan sama ada BoC akan menaikkan lagi kadar pada tahun ini.


Sentimen Terkini Pasaran Kewangan Pada Sesi Dagangan Asia

US dolar menyusut berbanding matawang utama lain pada hari Isnin, berikutan pemain pasaran memberi perhatian pada minit mesyuarat bank pusat pada minggu ini.
Perhatian diberikan pada bank pusat seperti BoJ yang akan berakhir pada hari Selasa, Federal Reserve pada hari Rabu dan BoE pada hari Khamis.
Indeks US dolar yang mengukur kekuatan greenback berbanding matawang utama, sedikit berubah pada 94.662 selepas menyusut sedikit pada hari Jumaat. Data GDP US pada suku kedua gagal menaikkan dolar AS.
Matawang US menyusut 0.05 peratus berbanding matawang yen pada 110.97. Penyusutan kira-kira 0.2 peratus pada hari Jumaat.
Menurut penganalisis, pelabur lebih berminat pada data GDP suku ketiga kerana pada ketika itu implimentasi tarif terhadap China telah diaktifkan.
 Dalam masa yang sama, hasil bon US 2 tahun naik kerana janggkaan kenaikan kadar. Peningkatan ini telah menghadkan kerugian matawang US dolar.
Hasil Perbendaharaan dua tahun meningkat kepada dekad yang tinggi sebanyak 2.69 mata menjelang akhir minggu lalu.
Pasaran kewangan berminat untuk melihat adakah BOJ bercadang mengambil langkah untuk membuat program rangsangan besar-besaran lebih mampan.
Matawang euro naik 0.05 peratus kepada $ 1.1659 (EUR =), meneruskan keuntungan pada hari Jumaat.
Matawang sterling mencatatkan kerugian mingguan ketiga berturut-turut pada minggu lalu, berikutan kebimbangan mengenai kemajuan Brexit. Kebimbangan ini mungkin akan berkurangan bergantung pada keputusan hari Khamis. Pasaran menjangkakan BoE akan menaikkan kadar faedah untuk kali kedua sejak krisis kewangan 2008.
Dolar Australia merosot 0.05 peratus kepada $ 0.7398, mengurangkan beberapa keuntungan selepas meningkat 0.4 peratus pada Jumaat berbanding US dolar.


Yellen: Pasaran Buruh Yang Semakin Baik Mendorong Pertumbuhan Kadar Gaji

Pengukuhan ekonomi Amerika Syarikat akan menyokong kenaikan kadar faedah yang berterusan, kata pengerusi The Fed pada Rabu dalam ucapan bertulis kepada Kongres. Beliau tidak memberi komen tentang bilakah kadar faedah akan dinaikkan selepas ini.
“Perkembangan ekonomi semakin meningkat ke seluruh sektor seperti juga ekonomi global,” kata Yellen dalam ucapan bertulis yang dikeluarkan lebih awal pada Rabu sebelum beliau berhadapan dengan Kongres pukul 11 malam.
Dengan inflasi yang lemah dijangka hanya sementara, beliau berkata kami terus menjangka kenaikan kadar faedah secara beransur-ansur adalah bersesuaian.
 Dalam ucapan yang telah disediakan ini, Yellen tidak memberi komen tentang kenaikan kadar faedah Disember. Minit mesyuarat baru-baru ini menunjukkan ramai ahli Fed menjangka kenaikan kadar faedah dalam masa terdekat.
Ini berkemungkinan adalah kemunculan Yellen yang terakhir di hadapan khalayak umum. Antara lain komen beliau adalah momentum ekonomi masih berterusan.
Dari segi pasaran pekerjaan, beliau mengatakan pengetatan pasaran buruh akan menyokong pertumbuhan kadar gaji.


EUR/USD Kekal Dalam Zon Mendatar, Rintangan $1.0240 Diuji

Pergerakan harga pada carta pasangan mata wang EUR/USD dilihat terus berada dalam zon mendatar sejak beberapa minggu lalu.
Pada Jumaat lalu, terdapat kenaikan harga menguji paras rintangan pada 1.02400 sebelum penurunan berlaku semula di sesi Eropah hingga ke paras sokongan 1.01600.
Namun menutup dagangan sesi terakhir minggu tersebut, harga melantun semula dan mengakhiri dagangan sekitar 1.02200.
Pelabur akan memberi tumpuan terhadap pergerakan US dolar pada minggu ini menjelang laporan data pekerjaan NFP Amerika Syarikat (AS) setelah pergerakan suram raja mata wang itu untuk beberapa minggu ini sejak mesyuarat FOMC.
Mata wang Euro pula diramalkan kekal suram ekoran terpalit isu krisis tenaga melibatkan Eropah dan Rusia, walaupun Euro disokong oleh langkah pengetatan dasar monetari bank pusat Eropah (ECB).

Menyambung pembukaan pasaran awal minggu ini, harga pada carta EUR/USD perlahan dan sedikit meningkat ke paras 1.02400 menguji sekali lagi rintangan tersebut di awal minggu ini.
Pergerakan harga yang dilihat berada di atas paras sokongan Moving Average 50 (MA50) pada rangka masa 1 jam di carta EUR/USD memberi isyarat untuk harga meneruskan kenaikan lebih tinggi.
 Sekiranya kenaikan diteruskan, harga dijangka untuk melepasi rintangan pada zon hingga 1.03000 sebelum melanjutkan pergerakan bullish tersebut.
Kenaikan lebih tinggi bakal mensasarkan pada ketinggian 1.04000 untuk harga catatkan paras ketinggian terbaru 4 minggu.
Sebaliknya jika paparkan corak penurunan pula, paras sokongan pada 1.01600 akan menjadi tumpuan untuk diuji sebelum penurunan yang diteruskan dilihat akan mencecah paras 1.0100 pula.
Melepasi zon RBS (resistance become support) tersebut akan menjangkakan penurunan lebih rendah untuk menuju zon support utama pada 1.0000.
Data tinjauan ISM sektor pembuatan AS akan diteliti pelabur pada sesi New York malam ini yang dilihat bakal mempengaruhi US dolar dan pergerakan pada carta harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


[Previu NFP] – Ini Faktor-Faktor Yang Mempengaruhi Bacaan Laporan Pekerjaan NFP Julai

Dalam kegelisahan pelabur berdepan risiko dalam pasaran ekoran pengumuman terbaru Donald Trump untuk mengenakan tarif terbaru terhadap China, tumpuan akan turut terarah pada laporan data pekerjaan NFP Amerika Syarikat yang akan diterbitkan pada jam 8.30 malam waktu Malaysia.
Dengan risiko yang kembali meningkat dalam pasaran, bacaan laporan untuk Julai yang lemah akan lebih memberi impak terhadap dagangan dolar Amerika Syarikat berbanding bacaan yang baik.
Bacaan laporan pada bulan sebelum ini mencatatkan peningkatan yang lebih tinggi berbanding jangkaan iaitu kenaikan sebanyak 224,000 pekerjaan berbanding ramalan 160,000. Lonjakan tersebut didorong oleh catatan yang rendah pada bacaan bulan sebelumnya.
Kadar pertambahan untuk bulan Julai dijangka perlahan dan jika angka bacaan yang dikeluarkan adalah menepati ramalan, dagangan dolar AS akan terus menyusut.
Perlu diperhatikan juga komponen penting dalam laporan iaitu purata pendapatan dan juga kadar pengangguran di Amerika Syarikat.
 Purata pendapatan perjam dijangka kekal di paras bacaan 0.2% manakala kadar pengangguran diramal akan menurun kepada 3.6% berbanding 3.7% pada bulan Jun.
Antara faktor yang menyokong bacaan laporan yang kukuh adalah kenaikan pada laporan pekerjaan ADP NFP yang dikeluarkan pada Rabu. Kadar pertambahan pekerjaan bagi sektor swasta di Amerika Syarikat meningkat kepada 156,000 pekerjaan pada Julai berbanding 112,000 pada bulan sebelumnya.
Selain itu, indeks keyakinan pengguna meningkat ke paras tertinggi 8 bulan di samping indeks sentimen pengguna tinjauan Universiti Michigan turut mencatatkan sedikit peningkatan.
Namun, turut terdapat faktor yang akan menjadi pendorong bacaan laporan NFP yang lemah. Antara faktor adalah komponen pekerjaan pada data tinjauan ISM yang menurun.
Selain itu, kadar tuntutan berterusan mencatatkan sedikit kenaikan. Pelabur juga turut beranggapan kebarangkalian untuk kadar pertambahan pekerjaan menurun selepas lonjakan tinggi pada catatan bulan sebelum ini.
Minggu yang mencabar buat pedagang matawang USD pada minggu ini berdepan data-data berimpak tinggi. Kawal risiko dagangan dalam pasaran kewangan menjelang laporan data pekerjaan NFP pada malam ini.


GBP/USD Menjunam 200 Pips!

Pelabur semakin resah apabila amaran oleh bank pusat telah menyaksikan kejatuhan ketara bagi nilai Pound Sterling lebih-lebih lagi pada sesi New York semalam.
Timbalan Gabenor bank pusat England (BOE) sebelum ini menyatakan bahawa kenaikan nilai mata wang Britain itu yang terlalu tinggi akan memberi kesan yang tidak sihat kepada kadar inflasi.
Ditambah dengan pengukuhan semula US dolar, harga pada carta pasangan mata wang GBP/USD nyata memberikan debaran kepada pelabur apabila harga telah menjunam 200 pips.
Kenaikan harga yang gagal mencapai semula ke paras rintangan mingguan 1.42000 yang juga merupakan paras tertinggi sejak April 2018 itu, memperlihatkan harga menjunam semula sehingga ke paras 1.4000.
Bersambung pada sesi Asia pagi Jumaat, harga susut lebih rendah namun momentum pengukuhan US dolar perlahan semula. Dijangka pergerakan harga akan lebih agresif semula pada sesi Eropah dan New York sebelum dagangan minggu ini berakhir.
Penurunan seterusnya dilihat akan menuju semula ke zon RBS (resistance become support) pada 1.38600-1.38300.
 Namun sekiranya berlaku kenaikan semula harga, paras tumpuan yang dilihat akan diuji sebagai paras rintangan adalah pada 1.41000 sebelum menuju semula ke paras 1.42000.
Ketua Pegawai Kesihatan UK telah mencadangkan supaya paras amaran Coronavirus direndahkan berikutan tekanan terhadap sistem kesihatan yang semakin menurun.
Perkembangan baik pada ekonomi UK boleh menyokong semula peningkatan bagi nilai Pound Sterling daripda terus mengalami kejatuhan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Prestasi Emas Suram Hingga Penghujung Minggu?

Nilai emas susut lebih rendah pada dagangan Isnin semalam, menyambung corak penurunan harga pada penghujung minggu lalu.
Dengan faktor pengukuhan semula US dolar di awal minggu ini susulan sentimen pasaran yang berisiko telah menekan harga emas untuk didagangkan lebih rendah semula.
Kebimbangan terhadap lonjakan kes Covid-19 dan kematian baru yang dicatatkan di China telah menyokong pergerakan positif US dolar.
Meneliti carta harga XAU/USD yang mengukur nilai emas berbanding US dolar, pada minggu lalu harga telah mencapai paras ketinggian pada 1785.00.
Namun, penurunan telah dipamerkan semula menuju penghujung minggu dan corak tersebut diteruskan pada awal minggu ini.
Harga kekal berada di bawah paras halangan Moving Average 50 (MA50) pada rangka masa 1 jam di carta XAU/USD memberi petunjuk pergerakan bearish emas kepada pelabur.
Setelah harga susut ke paras 1733.00 pada sesi New York semalam, kenaikan harga semula dipamerkan bersambung pada hari ini (Selasa).
 Meneruskan dagangan di sesi Eropah, harga dilihat menguji halangan MA50 untuk pelabur menilai isyarat bagi perubahan trend harga yang boleh berlaku.
Sekiranya harga menyusut semula di sesi berikutnya, harga berkemungkinan bakal menuju ke sekitar 1720.00 untuk harga menguji zon RBS (resistance become support) tersebut.
Penurunan lebih rendah jika masih diteruskan dilihat akan ke zon 1700.00 atau lebih rendah lagi ke sekitar 1680.00.
Sebaliknya jika harga berjaya meneruskan kenaikan lebih tinggi melepasi halangan MA50, zon 1760.00 akan diuji selepas isyarat awal perubahan trend bullish.
Kenaikan bakal diteruskan untuk menguji semula zon rintangan 1785.00 yang dicapai minggu lalu sebelum harga emas mencatatkan paras ketinggian terbaru minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ada Kejutan daripada Data Simpanan Minyak Mentah Yang Perlu Anda Tahu Segera!

Harga minyak mentah jatuh di AS pada Khamis berikutan kejutan terhadap stok minyak mentah yang dikeluarkan oleh Institut Petroleum Amerika (API) lewat kelmarin.
WTI mentah mentah merosot sebanyak 39 senn atau 0.72 peratus.
Brent mentah antarabangsa  pula meningkat 13 sen lebih tinggi daripada sesi sebelum ini. Pun begitu, volume dagangan kekal sederhana menjelang akhir tahun.
 4.2 juta tong minyak mentah AS yang dilaporkan oleh API dianggap sebagai kejutan. Hal ini kerana penganalisis menjangkakan secara purata bahawa minyak mentah bakal merosot sebanyak 2.1 juta tong pada minggu lalu.
Sebaliknya, bekalan dilaporkan meningkat walaupun selepas penapis minyak mengurangkan pengeluaran.
Menteri Kuwait iaitu Essam Al-Marzouq memberitahu pemberita bahawa  OPEC dan non-OPEC akan bertemu di Vienna pada 21 dan 22 Januari 2017 bagi memantau pematuhan terhadap persetujuan pemotongan bekalan sebelum ini.
Yen Mula Menambah Tenaga dalam Sesi Asia!


BOE Dalam Bahaya! Inflasi UK Tembus Sasaran Bank Pusat

Bacaan data inflasi tahunan UK mengejutkan pasaran dengan peningkatan melebihi sasaran 2% Bank of England (BOE) untuk pertama kalinya dalam tempoh hampir dua tahun, pada bulan Mei.
Menurut data yang diterbitkan Pejabat Statistik Negara (ONS) pada awal sesi Eropah, indeks harga pengguna meningkat 2.1% tahun ke tahun pada bulan Mei, dari 1.5% pada bulan sebelumnya dan mengalahkan jangkaan pasaran untuk kenaikan 1.8%.
Ini merupakan kadar pertumbuhan terpantas pernah direkodkan sejak Julai 2019, yang mencerminkan usaha pemulihan ekonomi dan pembukaan semula yang berterusan telah membuahkan hasil.
 Tambahan daripada laporan ONS, angka inflasi yang memberangsangkan ini telah didorong oleh peningkatan harga bahan bakar, pakaian dan barang-barang rekreasi yang lebih tinggi susulan lebih banyak sekatan coronavirus telah dilonggarkan.
Walau bagaimanapun, data tersebut menambah tanda-tanda tekanan inflasi di seluruh dunia, walaupun para pembuat dasar BOE sebelum ini mengatakan bahawa mereka melihat kenaikan harga ini hanyalah sementara.
Hal ini turut membimbangkan ahli ekonomi bahawa kenaikan inflasi ini akan berterusan pada bulan-bulan akan datang susulan pemulihan pesat yang dipamerkan oleh ekonomi UK.
Matawang pound melonjak tinggi susulan pembacaan memberangsangkan ini, dengan pergerakan harga kembali menuju ke paras 1.41000 berbanding US dolar.


Yen dan Swiss Franc Meningkat Lebih 1.00% Minggu Lepas

Matawang kiwi tidak banyak berubah selepas data jualan runcit untuk suku tahun kedua lebih baik daripada jangkaan, manakala yen juga sedikit meningkat berikutan tekanan daripada konflik US-Korea Utara masih berterusan dan data GDP suku tahun kedua yang positif.
Indeks jualan runcit New Zealand meningkat 2.0% pada suku tahun kedua, melebihi jangkaan 0.7%. Di Jepun pula, GDP suku tahun kedua menaik 0.6%, dan 2.5 pada unjuran tahunan.
Pasangan matawang NZD/USD didagangkan pada 0.7310, susut 0.1% manakala USD/JPY meningkat 0.19% kepada 109.42. AUD/USD pula meningkat 0.19 % kepada 0.7909 setakat jam 9.30 pagi.
Indeks US dolar yang mengukur kekuatan matawang greenback berbanding enam matawang utama yang lain susut 0.33% pada hari Jumaat lepas kepada 92.99. Secara keseluruhan, indeks menurun sebanyak 0.49% minggu lepas.
 Pada jam 10 pagi, akan di keluarkan data pelaburan aset tetap China, yang dijangka meningkat 8.6% bagi bulan Jun, termasuk peningkatan pada indek pengeluaran Industri sebanyak 7.2% dan jualan runcit kepada 10.8%.
Yen dan Swiss frac melonjak tinggi pada minggu lepas, dengan peningkatan 1.47% (JPY) dan 1.14% (CHF) disebabkan oleh konflik US dan Korea Utara yang saling mengancam keselamatan negara masing-masing. Kedua-dua matawang ini sentiasa menjadi perhatian jika berlakunya tekanan geopolitik atau tekanan kewangan dunia kerana mempunyai lebihana akaun semasa yang tinggi.
Tumpuan minggu ini adalah kepada minit mesyuarat Fed pada pagi Khamis, bagi mencari tanda-tanda waktu untuk kenaikan kadar faedah seterusnya. Laporan jualan runcit US akan diberi penelitian.

Selain itu, data inflasi dan pekerjaan UK juga turut menjadi tumpuan berikutan kebimbangan para pelabur terhadap kesan-kesan Brexit.


Aussie Menjunam Sesi Asia Hari Ini Susulan Data Inflasi Australia Dikeluarkan

Matawang dolar Amerika diniagakan kukuh di paras tertinggi 22 bulan berbanding matawang utama yang lain pada Rabu berikutan data pada sektor perumahan yang dikeluarkan semalam mencatatkan angka yang meningkat seterusnya memberikan sedikit kelegaan terhadap kebimbangan pertumbuhan ekonomi di Amerika Syarikat sebelum ini.
Bacaan data menunjukkan kadar jualan rumah baru di Amerika Syarikat melonjak ke sekitar paras tertinggi dalam tempoh satu setengah tahun pada Mac dan didorong juga oleh catatan positif pada data jualan runcit dan eksport.
Tumpuan untuk USD seterusnya adalah kepada data awal pertumbuhan GDP di Amerika Syarikat pada Jumaat ini untuk bacaan suku tahun pertama 2019 dan memberikan gambaran terhadap pelabur berkenaan kesihatan pada ekonomi semasa.
Pound Sterling didagangkan lemah sepanjang minggu dan menurun ke paras terendah dua bulan setelah harapan terhadap rundingan Perdana Menteri Britain, Theresa May bersama parti pembangkang memudarkan keyakinan pasaran di mana beliau juga turut berdepan tekanan untuk perletakan jawatannya.
Sementara matawang komoditi dolar Kanada yang didagangkan kukuh pada awal minggu berikutan isu sekatan eksport minyak mentah Iran oleh Amerika Syarikat kini telah kembali mengalami penurunan semula.
 Penurunan CAD adalah disebabkan faktor kewaspadaan pelabur menjelang keputusan penetapan kadar faedah pada mesyuarat dasar monetari bank pusat Kanada pada jam 10 malam ini. Kadar faedah dijangka bakal dikekalkan namun kenyataan susulan oleh gabenor bank pusat akan menjadi tumpuan pasaran yang akan memberi isyarat terhadap kenaikan kadar yang seterusnya.
Sesi pasaran Asia pagi ini memberikan tumpuan pada dagangan dolar Australia. Matawang AUD menjunam sebentar tadi setelah bacaan data indeks harga pengguna dikeluarkan.
Data inflasi yang menjangkakan penurunan kepada 0.2% daripada bacaan 0.5% sebelumnya, sebaliknya mencatatkan penurunan yang lebih rendah daripada jangkaan iaitu pada kadar 0.0% untuk bacaan suku tahun pertama 2019.
Penurunan pada kadar inflasi ini bakal mempengaruhi keputusan penetapan kadar pada mesyuarat bank pusat selepas ini dan menguatkan lagi jangkaan penurunan kadar faedah untuk tahun ini.
Pada pandangan teknikal, penurunan harga pada chart pasangan matawang AUD/USD pada pagi ini telah mencatatkan sekitar 70 pips penurunan melepasi paras terendah semasa harga yang dicatatkan untuk bulan April.


Analisis GOLD – Selepas Hampir Capai Paras Tertinggi Terbaru, Emas Menjunam $100!

Kali ini bukan lagi berita yang menggembirakan buat pelabur emas dengan pergerakan harga yang telah dipaparkan pada dagangan Rabu semalam.
Setelah kenaikan yang berterusan sebelum ini sehingga hampir mencapai semula paras tertinggi sepanjang masa (ATH) yang pernah direkodkan, harga telah menjunam semula $100!
Sentimen pasaran yang berisiko sebelum ini sedikit memulih dan mendorong penjualan semula aset safe-haven emas dalam pasaran. Namun penganalisis menjangka situasi ini hanya sementara ekoran krisis perang masih lagi berlarutan.
Pada carta harga XAU/USD yang mengukur nilai emas berbanding US dolar telah menyaksikan harga susut 1,000 pips dari paras ketinggian 2070.00 yang dicapai sehingga ke paras 1970.00 semula.
Situasi ini juga turut memberi gambaran kepada pelabur bahawa trend bullish untuk beberapa minggu sebelum ini telah berakhir.
Malah pelabur juga menilai petunjuk untuk perubahan trend bearish selepas penurunan harga yang melepasi semula bawah paras 2000.00 turut bergerak di bawah paras sokongan Moving Average 50 (MA50) pada rangka masa 1 jam di carta XAU/USD.
 Pergerakan harga pada hari ini (Khamis) mendatar sehingga ke sesi Eropah pada zon RBS (resistance become support) 1970.00, namun dijangka bakal lebih agresif pada sesi New York menjelang data inflasi Amerika Syarikat (AS) yang akan diterbitkan.
Untuk penurunan lebih rendah, paras 1950.00 pula dilihat akan diuji sebelum penurunan yang diteruskan bakal menuju ke paras tumpuan sebelum ini sekitar 1900.00 dan juga zon RBS 1870.00.
Manakala, sekiranya kenaikan harga emas kembali berlaku semula, melepasi paras 2000.00 dan halangan MA50 akan melegakan semula pelabur.
Paras ketinggian 2070.00 yang menjadi rintangan buat harga akan diuji sekali lagi untuk harga cuba mengatasi paras tertinggi ATH yang pernah direkodkan pada Ogos 2020 lalu sekitar 2074.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Forex Setakat Pada Malam Ini

Matawang US dollar menguat berbanding matawang-matawang utama yang lain pada awal sesi New York hari Jumaat. US dollar dilihat menguat semula walaupun laporan minit mesyuarat pada Khamis menunjukkan tiada keperluan untuk terburu-buru menaikkan kadar faedah The Fed. Matawang US dollar dilihat menguat semula selepas kebimbangan terhadap risiko geopolitik AS-Korea Utara beransur pulih dengan respon terbaru Jong-Un.
Korea Utara menyatakan bahawa mereka terbuka untuk menyelesaikan isu dengan Amerika Syarikat selepas Presiden Trump membatalkan pertemuan pada Jun bersama Kim Jong-Un.
Indeks US dollar yang mengukur kekuatan matawang greenback berbanding matawang utama yang lain naik 0.37% setakat pada pukul 9.23 malam.
 Major pair EUR/USD membuat penurunan sebanyak 0.50% dengan GBP/USD susut sebanyak 0.31%. USD/JPY pula naik 0.06%, USD/CAD naik 0.64% dengan USD/CHF membuat kenaikan sebanyak 0.10%. AUD/USD dan NZD/USD masing-masing merekodkan kejatuhan 0.09% dan 0.14%.
Matawang paling kuat setakat ini adalah US dollar manakala matawang paling lemah adalah CAD dan Euro. Dengan menggabungkan matawang paling kuat dan lemah, pair USD/CAD setakat ini telah membuat kenaikan sebanyak 0.64% dan EUR/USD naik 0.50%
Ketegangan geopolitik beransur reda pada Jumaat sekaligus memberi sokongan kepada greenback. Pada akhir dagangan minggu ini, pasaran masih menunggu komen terbaru daripada Fed Powell yang berucap pada pukul 9.20 malam. Beliau dijangka akan memberikan pandangan yang lebih jelas selepas laporan minit mesyuarat FOMC pada Khamis.


Emas Tidak Berganjak Dengan Pendirian Dasar Powell!

Dagangan logam kuning emas kelihatan tidak terkesan dengan kenyataan Pengerusi Federal Reserve (Fed), Jerome Powell yang menyatakan bank pusat tidak tergesa-gesa untuk meningkatkan kadar faedah.
Meskipun US dolar mencatat penyusutan susulan kenyataan tersebut, tetapi dagangan emas pula dilihat tidak terkesan.
Pada sesi Asia, logam berharga emas terus diniagakan berlegar di sekitar harga yang sama pada $1,781 per auns.
 Hal ini kerana, walaupun beliau mengakui bahawa kenaikan inflasi adalah lebih kuat dan berterusan daripada dijangkakan, tetapi ia akan menurun semula.
Tambah beliau lagi, Fed tidak akan meningkatkan kadar hanya kerana bimbang terhadap peningkatan inflasi. Bank pusat akan memerhatikan bukti daripada inflasi sementara atau ketidakseimbangan lain sebelum membuat keputusan.
Ini menunjukkan bahawa bank pusat AS akan terus mengekalkan pelaksanaan dasar monetari semasa mereka yang sangat longgar sehingga kestabilan dalam pekerjaan dan inflasi dapat dicapai.
Pada mesyuarat polisi FOMC minggu lalu, Fed telah memberi isyarat mengenai kenaikan kadar faedah yang lebih cepat daripada dijangkakan iaitu pada tahun 2023 dan perdebatan mengenai pengurangan pembelian bon telah mula bergema susulan beberapa ucapan dari pembuat dasar Fed.


Pasaran Hari Ini Dipacu Oleh Sentimen Perdagangan AS-China Sementara Menunggu Data Pekerjaan Kanada Malam Ini

Dagangan forex hari ini menyaksikan matawang AS Dolar hampir mencecah ke paras dua minggu tertinggi berbanding Euro selepas terdapat laporan mengenai peluang Amerika Syarikat dan China untuk menamatkan perang perdagangan mereka adalah tipis.
Wall Street melaporkan bahawa Presiden Donald Trump tidak bercadang untuk bertemu dengan rakan sejawatannya dari China, Presiden Xi Jinping sebelum 1 Mac ini untuk mendapatkan kesepakatan dalam perjanjian perdagangan. Komen yang dianggap bearish ini cenderung untuk menyokong AS Dolar dimana matawang ini juga berfungsi sebagai matawang yang selamat dalam suasana pasaran tidak menentu.
 Pada awal dagangan sesi Eropah hari ini, angka imbangan perdagangan dari Jerman adalah sejajar dengan corak data-data ekonomi baru-baru ini yang masih lemah dengan menunjukkan sektor eksport berhampiran paras terendah dalam dua tahun pada bulan Disember.
Sterling pada hari Jumaat telah menuju kemerosotan mingguan terburuk sejak Oktober dengan kebuntuan terhadap Brexit yang memberi implikasi yang negatif pada mata wang GBP dan akan menyebabkan Bank of England untuk mengurangkan ramalan pertumbuhannya.
Antara fokus pelabur pada malam ini akan terarah kepada data pekerjaan yang bakal dikeluarkan di Kanada pada jam 9:30 malam ini yang dijangka lemah ekoran bacaan pada data IVEY PMI sebelum ini yang turut mencatatkan penurunan.


Analisis teknikal NZD/USD – Timeframe H4 – 21/5/2018

Jika diperhatikan, NZD/USD mulai mengorak langkah setelah ia gagal untuk breakout previous HL sekitar harga 0.6870 dan sekiranya ia tidak breakout new HL ketika ini 0.6890, potensi adalah ke arah kenaikan. Dan jika bullish, target terhampir adalah pada harga 0.6930.
 Jika breakout harga 0.6930, target yang berpotensi dicapai adalah 0.6950 atau lebih tinggi dengan mencapai harga 0.6980 bagi membentuk new HH. Walaubagaimanapun, jika ia breakout Key Support 0.6890 ia berkemungkinan akan mulai bearish dan mencapai ke sekitar harga 0.6970 atau lebih rendah 0.6850.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Semasa Pasaran Kewangan Global Setakat Ini

Emas tertekan selepas data pekerjaan (JOLTS) positif pada Selasa dan menjelang penutupan pasaran Eropah pada hari tersebut emas berjaya mengukuh semula apabila timbulnya risiko geopolitik melibatkan US – Korea Utara.
Emas sejak mencapai paras terendah pada Selasa, melonjak sehingga hampir 250 pip setakat pukul 10.26 malam pada Rabu.
Instrumen ‘safe-haven’ seperti emas seringkali mendapat sokongan mendadak apabila berlaku risiko dalam pasaran. Para pelabur akan mengeluarkan modal pelaburan mereka daripada instrumen berisiko seperti pasaran saham dan masuk ke pasaran kurang berisiko atau pun penyimpan nilai.
 Pasaran selamat untuk pelaburan dalam keadaan sentimen risk-off biasanya adalah Yen, Swiss Franc, Emas, dan Bon. Oleh itu, kita dapat melihat pengukuhan kepada instrumen-instrumen ini sejak lewat Selasa apabila ketegangan geopolitik antara US-Korea Utara semakin memuncak.
Disebabkan risiko ini USDJPY jatuh sehingga hampir 130 pip dari paras tertinggi Selasa 110.82 ke paras terendah Rabu 109.55.
Pasaran saham global juga tidak terkecuali dari mendapat kesan negatif risiko geopolitik apabila kita melihat Wallstreet ditutup lebih rendah pasa Selasa diikuti pasaran Asia yang majoritinya meleset dengan Nikkei susut 1.29%. Ini berlarutan apabila sesi awal pasaran Eropah menunjukkan kemelesetan majoriti indeks saham di Eropah.
Krisis geopolitik ini akan menjadi faktor penting yang akan terus memberi kesan kepada pasaran dalam jangka pendek khususnya kepada US dolar dan emas.


Komoditi Hitam Susut Ke Paras Terendah Minggu Lalu

Harga minyak mentah dunia susut dalam sesi dagangan Selasa dengan kebimbangan terhadap kenaikan pengeluaran bekalan dari US.
Harga komoditi ini bergerak tinggi dalam sesi New York pada Isnin dengan kecairan pasaran yang sedikit di mana WTI naik sehingga menghampiri $53.20 setong. Walaubagaimanapun, harga gagal mengekalkan keuntungan tersebut dan kembali didagang di sekitar $53.00 dan terus jatuh ke paras $52.60 setong.
Tren pengeluaran dari US masih lagi menjadi perhatian dalam pasaran ini yang telah banyak kali memberi tekanan kepada harga minyak mentah global.
 Komoditi ini juga mendapat sokongan selepas data terbaru dari China yang memberangsangkan di mana pertumbuhan ekonomi (GDP) merekodkan kenaikan 6.9%. China merupakan pengguna minyak mentah terbesar dunia dan permintaan tinggi dari negara ini sudah tentu akan menyokong harga komoditi hitam.
Dalam komen yang dibuat oleh Menteri Minyak UAE pada Selasa, beliau mengatakan pengesahan dalam kalangan OPEC semakin meningkat di mana UAE 100% menyokong pemotongan bekalan selepas Jun. Beliau menjangkakan inventori juga akan susut, tetapi ia akan mengambil masa untuk mengimbangi pasaran ini.
OPEC bersetuju untuk memotong bekalan minyak pada November tahun lepas iaitu sebanyak 1.2 juta tong sehari dalam tempoh Januari sehingga Jun. Manakala Rusia dan negara bukan OPEC yang lain memotong sebanyak 600,000 tong sehari yang membawa kepada jumlah 1.8 juta tong.
Ahli-ahli OPEC dan bukan-OPEC akan bertemu sekali lagi pada penghujung April untuk membincangkan pelanjutan perjanjian yang telah dibuat sebelum ini. Manakala keputusan akhir akan dibuat pada 25 May sama ada mahu melanjutkan pemotongan bekalan itu atau tidak.


6 Berita Data Ekonomi Penting Tumpuan Pasaran Minggu Ini (28 Mac – 1 April 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Laporan Data Pekerjaan ADP AS (Rabu 8.15 Malam): Sebelum memberi tumpuan pada data pekerjaan NFP, pelabur akan meneliti petunjuk awal melalui terbitan data pekerjaan bagi sektor swasta di Amerika Syarikat. Angka bacaan data untuk bulan Mac diramalkan sedikit menurun.
Data Keluaran Dalam Negara Kasar AS (Rabu 8.30 Malam): Bacaan akhir untuk pertumbuhan ekonomi AS untuk suku keempat 2021 dijangka lebih positif untuk meningkat berbanding bacaan terdahulu. Angka yang meningkat akan menambah faktor bagi pengukuhan US dolar.
 Data Keluaran Dalam Negara Kasar UK (Khamis 2.00 Petang): Bacaan akhir pertumbuhan ekonomi di UK dijangkakan tidak berubah berbanding bacaan terdahulu, untuk bacaan bagi suku terakhir 2021 lalu.
Data Keluaran Dalam Negara Kasar Kanada (Khamis 8.30 Malam): Bacaan KDNK bulanan di Kanada untuk Januari yang dijangka meningkat bakal menyokong pergerakan mata wang Loonie dalam pasaran. Bacaan dijangka meningkat dari kepada 0.2% daripada 0.0%.
Laporan Data Pekerjaan NFP AS (Jumaat 8.30 Malam): Selepas bacaan angka yang melonjak pada Februari, pertambahan pekerjaan di AS diramalkan sedikit rendah untuk bulan Mac. Namun, kadar pengangguran dijangka menurun dan purata pendapatan pula diunjur meningkat. Pelabur akan menilai setiap bacaan komponen data pekerjaan tersebut yang bakal mempengaruhi pergerakan US dolar di penghujung minggu.
Data PMI Pembuatan AS Tinjauan ISM (Jumaat 10.00 Malam): Data tinjauan untuk sektor pembuatan di AS turut bakal memberi impak terhadap US dolar pada penutup dagangan minggu ini. Namun, bacaan terbaru dijangka tidak mengalami perbezaan yang ketara seperti angka sebelumnya.


Analisis Teknikal USD/JPY – Timeframe H1 – 2/1/2019

Matawang dollar USD masih didagangkan lemah berbanding Yen sejak penghujung 2018 sehingga bersambung pada hari pertama dagangan permulaan untuk tahun 2019 hari ini. Suasana sentimen pasaran yang kekal berisiko akan terus memberi kelebihan kepada Yen berikutan permintaan dalam pasaran yang meningkat terhadap matawang safe-haven tersebut. Jika diteliti pergerakan harga pada chart pasangan matawang USD/JPY pada dagangan Isnin iaitu dagangan terakhir untuk 2018, harga membuat penurunan dari paras Magic Pivot sehingga ke paras support MagicS2 pada indicator Moshed Magic Line dan terus mencatatkan paras terendah yang baru sejak dagangan Jun 2018.
Pada sesi pasaran Asia hari ini, harga masih menunjukkan pergerakan yang menurun dan dilihat telah berada lebih rendah dari paras support 109.400 dan menguji paras 109.214 (MagicS1) sehingga pembukaan sesi pasaran Eropah. Jika harga meneruskan penurunan, harga akan terus mencatatkan paras terendah semasa yang baru pada chart USD/JPY di sekitar paras support 108.902 (MagicS2) sebelum penurunan lebih rendah harga boleh mencecah sehingga ke paras sekitar 108.279 (MagicS3) sekiranya momentum penurunan harga berjaya dikekalkan.
Namun, jika harga kembali membuat lonjakan ke paras lebih tinggi semula sehingga berjaya melepasi paras Magic Pivot hari ini, paras awal yang dilihat akan dituju harga adalah pada resistance 110.149 (MagicR1). Seterusnya, harga akan menuju pula ke paras tumpuan pada USD/JPY di sekitar resistance 110.772 (MagicR2) sebelum sedikit lagi kenaikan ke paras lebih tinggi akan mencapai paras ketinggian pada resistance 111.084 (MagicR3).
 Harapan terhadap penyelesaian pada ketegangan hubungan dagang AS-China memberi sedikit jangkaan positif kepada pelabur dan akan mempengaruhi perubahan pada sentimen dalam pasaran semasa. Bandingkan paras tumpuan harga pada chart USD/JPY dengan paras support dan resistance yang disediakan pada indicator Moshed Magic Line untuk rujukan tambahan dalam analisis teknikal harian.

Paras support: 109.214, 108.902, 108.279.
Paras resistance: 110.149, 110.772, 111.084.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


NZD Stabil, RBNZ dijangka Kekalkan Dasar!

Dollar Australia menyusut lebih rendah berbanding matawang gergasi, namun kerugian dikatakan kekal terhad kerana sentimen terhadap US Dollar yang kekal tidak menentu. Dalam masa yang sama, Dollar New Zealand dinilai stabil menjelang keputusan dasar dari RBNZ.
AUD/USD menyusut sebanyak 0.27 peratus kepada 0.7670 selepas mencecah paras terendah dalam tempoh seminggu.
US Dollar melemah selepas Presiden Fed Chicago, Charles Evans berkata pada Isni bahawa Fed sedang berada di landasan yang betul untuk menaikkan kadar sebanyak dua kali lagi tahun ini. Beliau juga berpandangan bahawa Fed dijangka akan menaikkan kadar secara beransur-ansur selepas keputusan Fed untuk menaikkan kadar minggu lepas.
US Dollar mula terdedah dengan tekanan selepas pemimpin G20 menekankan kepentingan hal ehwal perdagangan bebas global yang berlawanan daripada pendirian Trump sebelum ini.
 Dagangan NZD/USD sedikit berubah kepada 0.7034.
Bank Pusat New Zealand dijangka akan meletakkan kadar tidak berubah pada awal pagi Khamis ini.
Dalam masa yang sama, US Dollar Index yang mengukur kekuatan US Dollar dinilai stabil berbanding enam matawang utama, tidak jauh dari nilai terendah yang dicapai sebelum ini.
Adakah Pasaran Akan Kembali ‘Menggila’ disaat Brexit Dicetuskan Secara Rasmi Nanti?


Analisis Teknikal USD/CAD – Timeframe H1 – 31/1/2019

Matawang komoditi dolar CAD turut mengambil kesempatan untuk mengukuhkan nilai dagangannya dikala pasaran tertumpu terhadap keputusan mesyuarat FOMC pada awal pagi tadi yang menyaksikan kejatuhan nilai USD selepas bank pusat mengekalkan kadar faedah seperti yang dijangkakan. Harga pada chart pasangan matawang USD/CAD menunjukkan pergerakan drastik merekodkan sekitar 160 pips penurunan harga melepasi ketiga-tiga paras support pada indicator Moshed Magic Line sehingga mencecah paras terendah sekitar 1.31200 pada penghujung sesi dagangan New York.
Pada sesi pasaran Asia pagi ini, harga didagangkan perlahan sekitar paras terendah dagangan semalam sehingga bersambung ke sesi pasaran Eropah. Jika harga meneruskan momentum terjunan semalam, harga bakal turun menuju ke paras support yang berada di 1.3082 (MagicS1). Penurunan seterusnya akan melihatkan harga bergerak ke paras lebih rendah menuju pula ke paras tumpuan sekitar 1.3017 (MagicS2) yang turut merupakan zon support pada dagangan Disember tahun lalu. Dan harga berkemungkinan akan terus mencatatkan paras terendah semasa yang baru pada chart USD/CAD jika harga harga kekalkan momentum penurunan sejak semalam.
 Sebaliknya, jika USD kembali mengukuh berbanding dagangan Loonie pada hari ini, jangkaan harga bakal melonjak semula mengatasi paras Magic Pivot 1.3182 hari ini sebelum harga naik menguji paras resistance pada 1.3246 (MagicR1) dan berpotensi membentuk paras SBR (support become resistance) yang baru. Lonjakan seterusnya harga akan melihatkan harga naik lebih tinggi ke arah zon resistance semasa pada USD/CAD sekitar paras 1.3346 (MagicR2). Harga yang berjaya menembusi kenaikan mengatasi zon tersebut dijangka mampu mencapai paras ketinggian baru sehingga ke paras sekitar 1.3410 (MagicR3).
Pantau perkembangan pasaran minyak mentah yang terus mempengaruhi nilai dagangan Loonie dalam pasaran semasa. Lihat paras tumpuan harga pada chart USD/CAD dengan berpandukan paras harga yang telah digariskan pada indicator Moshed Magic Line.

Paras support: 1.3082, 1.3017, 1.2918.
Paras resistance: 1.1.3246, 1.3346, 1.3410.


US Dolar Kekal Lemah Dengan Harga Minyak Mentah Jatuh Dari Paras Tertinggi

US dolar kekal bergerak di sekitar paras terendah empat bulan lalu berbanding matawang utama yang lain pada Jumaat walaupun dengang pengumuman data inflasi dan jualan runcit yang memberangsangkan.
Indeks US dolar yang mengukur kekuatan matawang greenback setakat ini masih susut 0.61% pada masa artikel ini ditulis.
Bacaan harga pengguna (CPI) Amerika Syarikat mencatat kenaikan 0.1% pada Disember kurang daripada jangkaan 0.2%. Bacaan teras yang tidak mengambil kira harga makanan dan tenaga naik 0.3% melebihi jangkaan 0.2%.
Dalam data berasingan, jualan runcit meningkat 0.4% pada Disember sejajar sedikit di bawah jangkaan 0.5%.
Pasangan matawang EUR/USD masih lagi didagangkan di paras terendah selepas menyambung kenaikannya petang tadi disebabkan berita positif politik Jerman.
 GBP/USD turut membuat kenaikan sejak daripada Khamis yang disokong oleh sentimen positif terhadap polisi monetari ECB dan juga perkembangan politik di Eropah. United Kingdom banyak bergantung kepada ekonomi pasaran tunggal dan sebarang berita positif dari segi ekonomi akan memberi kesan langsung kepada ekonomi Britan.
Pasaran Komoditi
Harga minyak mentah pada Jumaat jatuh dari paras tertinggi tiga tahun lalu iaitu melebihi harga $70 setong pada Khamis. Harga minyak Brent setakat ini didagangkan di sekitar $69.23 setong.
Harga minyak WTI pula susut 0.28% kepada $63.62 setong setakat pukul 10.52 malam.
“Ia begitu meyakinkan dengan majoriti penganalisis percaya bahawa harga telah meningkat terlalu jauh,” kaya Hans van Cleef ketua penganalisis ekonomi di ABN Amro.
Penganalisi dan pedagang telah memberi amaran tentang risiko pembetulan harga (correction) sejak awal 2018. Namun, keadaan pasaran ketika ini kekal kukuh dengan pemotong bekalan minyak mentah yang terus berjalan oleh OPEC dan Rusia.


Pasaran Tersentak , US Dolar Jadi Pehatian!

US dolar hanya catat pengukuhan yang sedikit menjelang mesyuarat penggubalan dasar selama dua hari dimana pasaran menjangkakan bahawa the Fed akan mengumumkan permulaan pengurangan pembelian aset besar-besarannya yang dilaksanakan pada permulaan pandemik Covid-19.
Pelabur dalam beberapa minggu kebelakangan ini mengambil langkah berjaga-jaga kerana khuatir akan lonjakan inflasi yang terus menerus. Pada hari ini, Reserve Bank of Australia (RBA) telah mengumumkan nada yang lebih dovish dari yang dijangkakan pelabur. Hal ini telah mendorong penyusutan matawang Aussie.
The Fed akan mengumumkan keputusan dasarnya pada awal pagi hari Khamis dan kemudian diikuti oleh Bank of England pada hari yang sama.
Edward Moya, penganalisis pasaran kanan di Oanda berpendapat bahawa inflasi yang tidak terkawal telah mendorong bank pusat untuk mengambil langkah yang kritikal walaupun belum bersedia.
 Indeks US dolar yang mengukur matawang greenback berbanding matawang utama mengukuh sedikit sebanyak 0.13% kepada paras dagangan 94.050.
Pasaran kini menantikan lebih banyak indikasi mengenai bilakah bank pusat akan mula menaikkan kadar faedah. Bagi Moya, ‘The Fed berpotensi untuk melakukan kerja yang lebih baik daripada ECB dalam kenaikan kadar’. Tambah beliau, beliau menjangkakan terdapat kemungkinan hasil bon akan meningkat namun US dolar boleh menyusut’.
Bank pusat Australia tidak mempamerkan nada hawkish yang dijangka ramai, menyebabkan dolar Aussie turun 0.9% kepada $0.7452, kadar paling lemah sejak 19 Oktober.
Matawang sterling susut 0.27% berbanding US dolar kepada $1.3626, menjelang mesyuarat Bank of England Khamis, di mana pasaran jangkakan kenaikan kadar faedah. Matawang Euro kekal susut berbanding US dolar sebanyak 0.21% kepada paras tukaran $1.15825.
Pasaran kini memberi tumpuan pada laporan daripada Bank Pusat bagi mendapatkan lebih banyak indikasi.


Boleh Ke EUR/USD Capai Ketinggian 1.1900 Hari Ini?

US dolar bergerak lemah dalam pasaran awal minggu dengan beberapa isu utama menjadi tumpuan pelabur khususnya di Amerika Syarikat (AS).
Sekatan yang kian meningkat di AS serta kelancaran proses peralihan Joe Biden sebagai Presiden mengimbangi sentimen pasaran.
Meningkatkan lagi sentimen vaksin, Moderna menjadi syarikat farmasi AS kedua dalam masa seminggu yang melaporkan keputusan positif ujian vaksin Covid-19.
Namun, reaksi pasaran terhadap perkembangan positif vaksin tidak begitu memberangsangkan berikutan AS dilihat bergelut untuk membendung gelombang kedua jangkitan, serta terdapat jangkaan untuk agihan vaksin tidak akan tersedia dalam masa yang terdekat.
Langkah pembendungan virus di AS dan Eropah kini dilaporkan menunjukkan isyarat yang lebih baik, namun sistem kesihatan masih berada dalam tekanan.
Mata wang Euro berjaya menunjukkan peningkatan berbanding US dolar namun pada kadar yang dilihat perlahan.
Pada carta pasangan mata wang EUR/USD, harga telah pamerkan penurunan di sesi Eropah semalam menguji paras sokongan Moving Average 50 (MA50) pada rangka masa 1 jam harga.
 Harga kembali meningkat semula pada sesi New York sehingga dagangan bersambung ke sesi Asia pagi ini.
Kenaikan lebih tinggi harga dilihat akan menguji zon resistance pada 1.19000 yang menjadi rintangan kenaikan harga minggu lalu.
Kenaikan seterusnya bakal menuju ke paras ketinggian 1.20000 untuk harga mencatatkan paras tertinggi terbaru 2 bulan.
Namun jika harga kembali menjunam semula di bawah paras sokongan MA50, paras sekitar 1.18000 akan menjadi zon sokongan harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Pekerjaan Kanada Meningkat Namun Jatuh Mendadak Dalam Kerja Sepenuh Masa

Data pekerjaan Kanada yang dikeluarkan pada Jumaat menunjukkan tambahan pekerjaan sebanyak 22,000 pada Ogos yang mana lebih tinggi daripada jangkaan 18,000 dan melebihi jumlah yang dicatatkan pada Julai iaitu 10,900.
Walaubagaimanapun, pekerjaan sepenuh-masa jatuh mendadak sebanyak 88,100 berbanding kenaikan 35,100 sebelum ini. Pekerjaan separuh-masa pula menambah sebanyak 110,000 pekerjaan berbanding 24,300 yang dicatatkan pada Julai.
Dari tahun ke tahun, pekerjaan sepenuh masa meningkat 213,000 dan 1.5%, manakala pekerjaan separuh-masa naik sebanyak 4.6% dalam tempoh 12 bulan sehingga Julai 2017.
 Kadar pengangguran pula semakin baik, susut kepada 6.2% dari 6.3% sebelum ini yang mana adalah paras terendah sejak Oktober 2008 dan bacaan kali ini juga di bawah jangkaan 6.3%.
Berikutan kejatuhan mendadak dalam pekerjaan sepenuh-masa, terdapat kebimbangan terhadap kemampuan ekonomi Kanada untuk mencipta lebih banyak pekerjaan yang berkualiti.
Namun, keyakinan dalam pasaran pekerjaan ketika ini akan terus kekal dengan Bank of Canada menyatakan keyakinan terhadap ekonomi dalam mesyuarat baru-baru ini. Keyakinan bank pusat terhadap ekonomi dapat dilihat apabila BoC menaikkan kadar faedahnya dua kali berturut-turut pada September.


Isyarat Dovish Oleh BOE? GBP/USD Terjun Hingga 170 Pips!

Selepas mesyuarat bank pusat England semalam, mata wang Pound ketara alami penyusutan nilai sehingga ke penghujung dagangan sesi New York.
Keputusan mesyuarat menepati ramalan apabila Bank of England (BOE) telah menaikkan kadar faedah sebanyak 50 mata asas ke paras 4.00%. Tapi kenapa nilai Pound menjunam?
Ini adalah disebabkan BOE telah memberi isyarat bahawa langkah pengetatan dasar monetari berkemungkinan bakal dihentikan pada pertengahan tahun ini.
Ini menambahkan lagi tekanan selain amaran Tabung Kewangan Antarabangsa (IMF) turut menjangkakan kemerosotan ekonomi UK pada 2023.
Justeru, Pound dijangka akan terus didagangkan lemah di samping kejutan pengukuhan US dolar di sesi New York semalam yang telah membenam kebanyakan mata wang utama termasuk Pound.

Carta harga pasangan mata wang GBP/USD menyaksikan kejatuhan harian sekitar 170 pips semalam dan memberi isyarat bearish selepas harga bergerak di bawah paras halangan Moving Average 50 (MA50) pada pergerakan di rangka masa 1 jam.
Selepas mesyuarat FOMC, harga pada mulanya dilihat melonjak ke paras 1.24000 yang masih kekal menjadi zon rintangan buat harga.
 Harga kemudiannya menjunam dari zon tersebut dan telah menembusi support pada 1.23000 sehingga mencecah sekitar 1.22300 di penutup dagangan sesi New York.
Penurunan diteruskan pada pembukaan sesi Asia pagi ini (Jumaat) namun pada tempo yang perlahan dan dilihat berlegar di atas zon tumpaun 1.22000.
Penurunan lanjut bakal dijangkakan menembusi 1.22000 sebelum menuju pula ke sekitar 1.21000.
Namun berkemungkinan perubahan arah harga boleh berlaku semula dengan tumpuan beralih pada laporan pekerjaan NFP Amerika Syarikat (AS) malam ini.
Jika kenaikan berlaku, harga yang membuat kenaikan dilihat akan menguji paras 1.23000 dan sekiranya berjaya tembusi, isyarat bullish harga akan dinilai.
Kenaikan lebih tinggi seterusnya bakal diteruskan semula untuk kembali mencapai ke zon rintangan 1.24000 semalam.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Melonjak Ke Paras Tertinggi 2 Tahun!

Sentimen pasaran semakin menunjukkan pemulihan berdasarkan peningkatan pada indeks utama saham Amerika Syarikat (AS) dengan lonjakan S&P 500 ke paras tertinggi terbaru melepasi paras 3390.0. Indeks ditutup bercampur dengan NASDAQ catat prestasi terbaik.
Sentimen risk-on pasaran akan terus memberi tekanan terhadap dagangan US dolar dalam pasaran berikutan permintaan terhadap matawang safe-haven dalam pasaran menyusut.
Berkenaan pakej rangsangan ekonomi AS, pihak Demokrat menyatakan akan menarik balik sebahagian permintaan mereka sebagai usaha untuk mencapai persetujuan rundingan. Perkembangan rundingan akan terus dipantau pelabur.
Buat masa ini, dapat dilihat US dolar terus bergerak susut dalam pasaran berbanding matawang utama yang lain.
Matawang Eropah khususnya Euro memanfaatkan peluang untuk terus mengukuh sejak awal minggu.
Mencapai kenaikan harian sehingga 100 pips, dagangan pada carta pasangan matawang EUR/USD telah berjaya tembusi resistance 1.19000 setelah diuji sejak beberapa minggu sebelum ini.
Lonjakan ketara harga pada awal sesi New York telah mendorong harga mencapai paras tertinggi terbaru 2 tahun pada 1.19670. Namun harga kembali menutup dagangan sedikit rendah di bawah paras tersebut.
 Pelabur bakal menjangkakan harga akan meneruskan kenaikan lebih tinggi. Destinasi tumpuan berikutnya berkemungkinan di paras 1.19900 yang merupakan paras resistance pada dagangan Mei 2018.
Momentum bullish harga berpotensi untuk melonjakkan harga ke paras lebih tinggi jika paras tersebut turut ditembusi harga.
Namun jika harga kembali membuat penurunan, paras 1.19000 akan kembali diuji sebagai zon RBS (resistance become support) terbaru pada carta EUR/USD.
Penurunan lebih rendah melepasi paras sokongan Moving Average 50 (MA50) jika diperhatikan pada pergerakan 1 jam harga, akan kembali memberi isyarat perubahan kepada trend bearish.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Terus Menyusut Berbanding Matawang Utama, Harga Emas Dan Minyak Melonjak Naik – Sesi Eropah

Forex
Matawang US dolar jatuh ke paras terendah 3 bulan lalu berbanding matawang utama pada hari Selasa . Manakala matawang euro terus melonjak naik.
Indeks US dolar yang mengukur kekuatan matawang greenback berbanding enam menyusut sebanyak 0.25% kepada 91.76 dalam sesi dagangan Eropah pada hari Selasa setakat jam 04.25 p.m.
Kelemahan US dolar pada akhir tahun 2017 didorong oleh pertumbuhan ekonomi dunia dan jangkaan pasaran terhadap perlaksanaan pengetatan motenari polisi.
Pasaran juga memberi tumpuan pada minit mesyuarat the Fed pada keesokan hari dan laporan data nonfarm payrolls (NFP).
Matawang euro mengukuh berbanding US dolar dengan mencatat pengukuhan sebanyak 0.25% kepada 1.2037 dalam sesi dagangan Eropah setakat jam 04.25 p.m.=.
GBP/USD juga mencatat pengukuhan sebanyak 0.26% kepada 1.3538 menjelang laporan aktiviti pembuatan UK.
Minyak
 Harga minyak terus melonjak naik dalam pasaran Eropah pada hari Selasa.
Minyak mentah WTI (West Texas Intermediate) bagi kontak penghantaran Disember naik sebanyak 0.30% kepada $60.61 setakat jam 04.25 p.m.
Minyak Brent pula yang didagang ICE Future Exchange di London naik sebanyak 0.74% kepada $67.12 setong setakat jam 04.25 p.m.
Peningkatan harga minyak didorong oleh beberapa faktor utama antaranya ialah sentimen politik iaitu gerakan anti-kerajaan yang berlaku di Iran, yang merupakan salah sebuah negara pengeluar minyak terbesar.
Selain itu, turut mendorong peningkatan harga ialah usaha pemotongan pengeluaran minyak oleh OPEC dan Rusia.
Emas
Harga emas naik dalam sesi dagangan Eropah berikutan kelemahan matawang US dolar.
Emas dalam niaga-hadapan (futures) di Comex mencatat peningkatan sebanyak 0.14% pada hari Selasa kepada $1,311.10 setakat jam 04.25 p.m.